ΑΠΟΦΑΣΕΙΣ
Αριθμ. 4719
Επικαιροποίηση Κανονισμού Λειτουργίας του
Προγράμματος Μεταπτυχιακών Σπουδών του
Τμήματος Θεατρικών Σπουδών της Σχολής Ανθρωπιστικών και Κοινωνικών Επιστημών του
Πανεπιστημίου Πατρών με τίτλο: «Ειδικές προσεγγίσεις στις παραστατικές τέχνες και τον Κινημα-
τογράφο (Ιστορία, Θεωρία, Πολιτικές της Ταυτότητας)/ Contemporary approaches to the Performing
Arts and Film (History, Theory, Identity Politics)»,
σύμφωνα με τις διατάξεις του ν. 4957/2022.
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ
Έχοντας υπόψη:
1. Τα άρθρα 79 έως και 88 του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση
της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α’ 141).
2. Την απόφαση της υπ’ αρ. 212/10.11.2022 συνεδρίασης
της Συγκλήτου (ΑΔΑ: ΨΔΘΓ469Β7Θ-5ΥΗ) περί συγκρότησης
της Επιτροπής Μεταπτυχιακών Σπουδών του Πανεπιστημίου Πατρών σύμφωνα με το άρθρο 79 του ν. 4957/2022.
3. Τον ν. 4964/2022 «Διατάξεις για την απλοποίηση της
περιβαλλοντικής αδειοδότησης, θέσπιση πλαισίου για
την ανάπτυξη των Υπεράκτιων Αιολικών Πάρκων, την
αντιμετώπιση της ενεργειακής κρίσης, την προστασία
του περιβάλλοντος και λοιπές διατάξεις» (Α’ 150).
4. Τον ν. 4975/2022 «Σύσταση και οργάνωση νομικού
προσώπου δημοσίου δικαίου με την επωνυμία «ΕΝΩΣΗ
ΤΕΧΝΟΛΟΓΩΝ ΑΚΤΙΝΟΛΟΓΙΑΣ - ΑΚΤΙΝΟΘΕΡΑΠΕΙΑΣ ΕΛΛΑΔΑΣ» (Ε.Τ.Α.Α.Ε.), ρυθμίσεις για την αντιμετώπιση της
πανδημίας του κορωνοϊού COVID-19 και την προστασία
της δημόσιας υγείας και λοιπές διατάξεις» (Α’ 187).
5. Την υπό στοιχεία 119929/Ζ1/30.9.2022 εγκύκλιο
«Παροχή διευκρινίσεων σχετικά με την εφαρμογή των
διατάξεων του ν. 4957/2022 για τη συγκρότηση, οργάνωση και λειτουργία συλλογικών οργάνων των Α.Ε.Ι. και
των ακαδημαϊκών μονάδων τους, την ανάδειξη των μονοπρόσωπων οργάνων των Α.Ε.Ι. και των ακαδημαϊκών
μονάδων τους και λοιπά θέματα».
6. Tην υπό στοιχεία 135557/Ζ1/1.11.2022 εγκύκλιο
«Εφαρμογή των διατάξεων του ν. 4957/2022 “Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση
της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις” για την
οργάνωση και λειτουργία προγραμμάτων μεταπτυχιακών σπουδών και λοιπά θέματα».
7. Το π.δ. 52/2022 «Ίδρυση, Κατάργηση, Συγχώνευση,
Μετονομασία και Μεταβολή έδρας Τμημάτων στο Πανεπιστήμιο Πατρών» (Α’ 131).
8. Την υπό στοιχεία 108990/Ζ1/8.9.2022 απόφαση του
Υφυπουργού Παιδείας και Θρησκευμάτων «Ρύθμιση των
θεμάτων σχετικά με τη διαδικασία δωρεάν φοίτησης σε
Πρόγραμμα Μεταπτυχιακών Σπουδών με τέλη φοίτησης» (Β’ 4899).
9. Τον ν. 4610/2019 «Συνέργειες Πανεπιστημίων και
Τ.Ε.Ι., πρόσβαση στην τριτοβάθμια εκπαίδευση, πειραματικά σχολεία, Γενικά Αρχεία του Κράτους και λοιπές
διατάξεις» (Α’ 70).
10. Τον ν. 4589/2019 «Συνέργειες Εθνικού και Καποδιστριακού Πανεπιστημίου Αθηνών, Γεωπονικού Πανεπι-
στημίου Αθηνών, Πανεπιστημίου Θεσσαλίας με τα Τ.Ε.Ι.
Θεσσαλίας και Στερεάς Ελλάδας, Παλλημνιακό Ταμείο και
άλλες διατάξεις» (Α’ 13).
11. Τον ν. 4386/2016 «Ρυθμίσεις για την έρευνα και
άλλες διατάξεις» (Α’ 83).
12. Τον ν. 3374/2005 «Διασφάλιση της ποιότητας στην
ανώτατη εκπαίδευση. Σύστημα μεταφοράς και συσσώρευσης πιστωτικών μονάδων - Παράρτημα διπλώματος»
(Α’ 189) και ιδίως τα άρθρα 14 και 15.
13. Την υπό στοιχεία 18137/Ζ1/16.2.2023 κοινή υπουργική απόφαση «Καθορισμός προϋποθέσεων και της δι-
αδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως Εκπαίδευσης στα
Ανώτατα Εκπαιδευτικά Ιδρύματα (ΑΕΙ)» (Β’ 1079).
14. Τον ν. 5029/2023 «Ζούμε Αρμονικά Μαζί - Σπάμε
τη Σιωπή: Ρυθμίσεις για την πρόληψη και αντιμετώπιση
της βίας και του εκφοβισμού στα σχολεία και άλλες διατάξεις» (Α’ 55).
15. Τον Κανονισμό Προγραμμάτων Μεταπτυχιακών
και Διδακτορικών Σπουδών του Πανεπιστημίου Πατρών
(Β’ 4272/2023).
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 588
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 588/26.01.2024
16. Τον Εσωτερικό Κανονισμό του Πανεπιστημίου Πατρών (Β’ 5468/2023).
17. Την απόφαση της Συγκλήτου σύμφωνα με την
οποία ιδρύθηκε το ΠΜΣ «Ειδικές προσεγγίσεις στις παραστατικές τέχνες και τον κινηματογράφο (ιστορία, θεωρία,
πολιτικές της ταυτότητας)» (Β’ 471/2022).
18. Την απόφαση της Συγκλήτου σύμφωνα με την
οποία εγκρίθηκε ο Κανονισμός Λειτουργίας του ΠΜΣ
«Ειδικές προσεγγίσεις στις παραστατικές τέχνες και τον
κινηματογράφο (ιστορία, θεωρία, πολιτικές της ταυτότητας») (Β’ 968/2022).
19. Το απόσπασμα πρακτικού (εισήγηση) της Συνέλευσης του Τμήματος Θεατρικών Σπουδών της Σχολής
Ανθρωπιστικών και Κοινωνικών Επιστημών του Πανεπιστημίου Πατρών (συνεδρίαση υπ’ αρ. 303/6-12-2023).
20. Τη θετική γνώμη της Επιτροπής Μεταπτυχιακών
Σπουδών του Πανεπιστημίου Πατρών (συνεδρίαση 62/
10.1.2024).
21. Το απόσπασμα πρακτικού της Συγκλήτου του Πανεπιστημίου Πατρών (συνεδρίαση 227/18.1.2024).
22. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, αποφασίζει:
Την επικαιροποίηση του Κανονισμού Λειτουργίας του
Προγράμματος Μεταπτυχιακών Σπουδών του Τμήματος
Θεατρικών Σπουδών της Σχολής Ανθρωπιστικών και Κοινωνικών επιστημών του Πανεπιστημίου Πατρών με τίτλο
«Ειδικές προσεγγίσεις στις Παραστατικές Τέχνες και τον
Κινηματογράφο (Ιστορία, θεωρία, Πολιτικές της ταυτότητας)»/«Contemporary approaches to the Performing
Arts and Film (History, Theory, Identity Politics)» από το
ακαδημαϊκό έτος 2024-2025, ως ακολούθως:
Άρθρο 1
Γενικές διατάξεις
Ο δεύτερος κύκλος αφορά στην οργάνωση Προγραμμάτων Μεταπτυχιακών Σπουδών (Π.Μ.Σ.) με ελάχιστο
αριθμό εξήντα (60) πιστωτικών μονάδων (ECTS) και ελάχιστη διάρκεια δύο (2) ακαδημαϊκών εξαμήνων, η επιτυ-
χής ολοκλήρωση των οποίων οδηγεί στο επίπεδο επτά
(7) του Εθνικού και Ευρωπαϊκού Πλαισίου Προσόντων,
σύμφωνα με το άρθρο 47 του ν. 4763/2020.
Η ολοκλήρωση της διαδικασίας ίδρυσης προγραμμάτων
σπουδών της παρ. 1 και η έναρξη της λειτουργίας τους
προϋποθέτουν την προηγούμενη πιστοποίησή τους από
την Εθνική Αρχή Ανώτατης Εκπαίδευσης (ΕΘ.Α.Α.Ε.). Για
τη συνέχιση της λειτουργίας τους απαιτείται η περιοδική
πιστοποίησή τους ανά πέντε (5) έτη στο πλαίσιο αξιολόγησης της ακαδημαϊκής μονάδας στην οποία εντάσσονται.
Ο παρών Κανονισμός λειτουργίας του προγράμματος Μεταπτυχιακών Σπουδών οργανώνει και ρυθμίζει
θέματα δομής, οργάνωσης και λειτουργίας του αναφερόμενου ΠΜΣ που δεν εξειδικεύονται από την κείμενη
νομοθεσία. Αποβλέπει στο να διευκρινίσει τους όρους
και τις προϋποθέσεις που διέπουν την εκπαιδευτική διαδικασία από την εισαγωγή των μεταπτυχιακών φοιτητών
μέχρι την περάτωση των σπουδών τους. Καταρτίστηκε
με απόφαση της Συνέλευσης του Τμήματος Θεατρικών
Σπουδών (συνεδρίαση υπ’ αρ. 303/6-12-2023) τίθεται
σε ισχύ κατόπιν έγκρισης από τη Σύγκλητο του Πανεπιστημίου Πατρών, δημοσιεύεται στην Εφημερίδα της
Κυβερνήσεως, αναρτάται στο διαδικτυακό τόπο του
Τμήματος και κοινοποιείται στο Υπουργείο Παιδείας
Θρησκευμάτων και Αθλητισμού.
Άρθρο 2
Αντικείμενο - Σκοπός
Το Πρόγραμμα Μεταπτυχιακών Σπουδών «Ειδικές
προσεγγίσεις στις παραστατικές τέχνες και τον κινηματογράφο (ιστορία, θεωρία, πολιτικές της ταυτότητας)»
αποσκοπεί γενικά στην προαγωγή της επιστημονικής
γνώσης και έρευνας στο πεδίο των θεατρικών σπουδών
και πιο συγκεκριμένα στις ειδικές προσεγγίσεις στις παραστατικές τέχνες και τον κινηματογράφο (ιστορία, θε-
ωρία, πολιτικές της ταυτότητας).
Ως ιδιαίτεροι σκοποί του προγράμματος ορίζονται οι
εξής:
(α) Η περαιτέρω προαγωγή της γνώσης και η προώθηση της μελέτης και της έρευνας των παραστατικών
τεχνών και του κινηματογράφου, όπως και η διεπιστημονική σύζευξη της μελέτης τους με τις σπουδές φύλου, τις
φεμινιστικές σπουδές και με τις εν γένει βασικές θεωρητικές και μεθοδολογικές προσεγγίσεις των παραστατικών
τεχνών και του κινηματογράφου στο πλαίσιο ειδικότερα
των Πολιτισμικών Σπουδών.
(β) Η σύνδεση των ως άνω επιμέρους αντικειμένων και
θεωρητικών στοχεύσεων με την ιστοριογραφία και τη
θεωρητική ανάλυση του θεάτρου, των παραστατικών τεχνών και του κινηματογράφου. Σκοπός ειδικότερα είναι
οι ιστορικές και συγχρονικές προσεγγίσεις της έννοιας
της ταυτότητας να συνεκτιμώνται ερευνητικά με τη μελέτη και τη θεωρητική ανάλυση άλλων ταυτοτικών προσ-
διορισμών, όπως το φύλο, η καταγωγή, η εθνικότητα, η
κοινωνική τάξη, το επάγγελμα, η θρησκεία και η ηλικία.
(γ) Η ανταπόκριση στις νέες επιστημονικές και καλλιτεχνικές αναζητήσεις στο πεδίο των ανθρωπιστικών
και κοινωνικών σπουδών, καθώς και η σύνδεση με την
καλλιτεχνική πράξη και έρευνα.
(δ) Η σύνδεση του Π.Μ.Σ. με το Εργαστήριο Σκηνικής
Πράξης και Λόγου του Τμήματος ως αποτύπωση των
σύγχρονων τάσεων περαιτέρω συνάρτησης της θεωρίας
με τις πρακτικές εφαρμογές της.
(ε) Η ανάπτυξη της έρευνας στα ως άνω επιμέρους
αντικείμενα με τη σύνταξη επιστημονικών άρθρων, διδακτορικών διατριβών, μονογραφιών, τη συγκρότηση
ειδικών κατά θέμα βιβλιογραφιών και την παραγωγή
πάσης φύσεως σχετικών επιστημονικών εργασιών.
(στ) Η υψηλού επιπέδου εξειδίκευση και κατάρτιση
ειδικευμένων επιστημόνων, οι οποίοι/ες θα μπορούν
να στελεχώσουν πανεπιστημιακά τμήματα, θεατρικούς
και κινηματογραφικούς οργανισμούς, και σχετικούς με
το αντικείμενο του Π.Μ.Σ. φορείς, ιδρύματα και Μ.Κ.Ο.
(ζ) Η συνεργασία με το Π.Μ.Σ. του Τμήματος Θεατρικών
Σπουδών «Το Αρχαίο Ελληνικό Θέατρο και η πρόσληψή του»
(ειδικά σε ζητήματα πρόσληψης του αρχαίου δράματος).
Το γνωστικό αντικείμενο που θεραπεύει το ΠΜΣ ανήκει στα πεδία των θεατρικών και κινηματογραφικών
σπουδών, και πιο συγκεκριμένα στοχεύει στη διεπιστηΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 588/26.01.2024
μονική σύζευξη της μελέτης των ως άνω γνωστικών
αντικειμένων με τις σπουδές φύλου, τις φεμινιστικές
σπουδές και με τις εν γένει βασικές θεωρητικές και μεθοδολογικές προσεγγίσεις των παραστατικών τεχνών
και του κινηματογράφου στο πλαίσιο ειδικότερα των
Πολιτισμικών Σπουδών.
Με τον τρόπο αυτό το ΠΜΣ θα αποτελέσει ένα απαραίτητο εφόδιο για να αναπτύξουν οι φοιτητές τη βα-
σική γνώση της επιστήμης και του επαγγέλματός τους,
ειδικότερα να αναπτύξουν την έρευνα στα ανωτέρω
επιμέρους αντικείμενα με τη σύνταξη επιστημονικών
άρθρων, διδακτορικών διατριβών, μονογραφιών, την
έκδοση κειμένων, τη συγκρότηση ειδικών κατά θέμα
βιβλιογραφιών και την προαγωγή πάσης φύσεως σχετικών επιστημονικών εργασιών.
Το ΠΜΣ μετά την πλήρη και επιτυχή ολοκλήρωση
του Προγράμματος Σπουδών οδηγεί στην απονομή
Διπλώματος Μεταπτυχιακών Σπουδών (ΔΜΣ) «Ειδικές
προσεγγίσεις στις Παραστατικές Τέχνες και τον Κινηματογράφο (Ιστορία, θεωρία, πολιτικές της ταυτότητας)» /
«Contemporary approaches to the Performing Artsand
Film(History, Theory, Identity Politics)».
Ο τίτλος απονέμεται από το Τμήμα Θεατρικών Σπουδών της Σχολής Ανθρωπιστικών και Κοινωνικών Επιστη-
μών του Πανεπιστημίου Πατρών.
Περισσότερες πληροφορίες για το γνωστικό αντικείμενο του ΠΜΣ παρέχονται στην ιστοσελίδα: https://www.
theaterst.upatras.gr/?page_id=11189
Άρθρο 3
Όργανα Διοίκησης του ΠΜΣ
Για την οργάνωση και την εν γένει λειτουργία του
Προγράμματος Μεταπτυχιακών Σπουδών αρμόδια
όργανα είναι τα ακόλουθα (παρ. 1 του άρθρου 81 του
ν. 4957/2022):
α) Η Σύγκλητος του Ανώτατου Εκπαιδευτικού Ιδρύματος (Α.Ε.Ι.),
β) η Συνέλευση του Τμήματος,
γ) η Συντονιστική Επιτροπή (Σ.Ε.),
δ) ο Διευθυντής του Π.Μ.Σ. και
ε) η επιτροπή Μεταπτυχιακών Σπουδών.
α) Η Σύγκλητος του Ιδρύματος έχει τις ακόλουθες αρμοδιότητες:
1) Εγκρίνει την ίδρυση Προγράμματος Μεταπτυχιακών
Σπουδών (Π.Μ.Σ.) ή την τροποποίηση της απόφασης
ίδρυσης του Π.Μ.Σ.,
2) εγκρίνει την παράταση της χρονικής διάρκειας της
λειτουργίας των Π.Μ.Σ.,
3) συγκροτεί την Επιτροπή Προγράμματος Σπουδών,
σε περίπτωση διατμηματικών ή διιδρυματικών ή κοινών
Π.Μ.Σ.,
4) αποφασίζει την κατάργηση των Π.Μ.Σ. που προσφέρονται από το Α.Ε.Ι.
β) Η Συνέλευση του Τμήματος Θεατρικών Σπουδών,
είναι αρμόδια για την οργάνωση, διοίκηση και διαχείριση
του Π.Μ.Σ. και ιδίως:
1) Συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
2) αναθέτει το διδακτικό έργο στους διδάσκοντες του
Π.Μ.Σ.,
3) εισηγείται προς τη Σύγκλητο την τροποποίηση της
απόφασης ίδρυσης του Π.Μ.Σ., καθώς και την παράταση
της διάρκειας του Π.Μ.Σ.,
4) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
5) διαπιστώνει την επιτυχή ολοκλήρωση της φοίτησης,
προκειμένου να απονεμηθεί ο τίτλος του Π.Μ.Σ.,
6) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
7) εγκρίνει κάθε άλλο θέμα που απαιτείται για την ομαλή λειτουργία του ΠΜΣ.
Με απόφαση της Συνέλευσης του Τμήματος οι αρμοδιότητες των περιπτώσεων 1) και 4) δύναται να μεταβι-
βάζονται στη Σ.Ε. του Π.Μ.Σ.
γ) Η Συντονιστική Επιτροπή (Σ.Ε.) του ΠΜΣ: Με απόφαση της Συνέλευσης συγκροτείται η Συντονιστική
Επιτροπή, με διετή θητεία, η οποία αποτελείται από τον
Διευθυντή του Π.Μ.Σ., και τέσσερα (4) μέλη Διδακτικού
Ερευνητικού Προσωπικού (Δ.Ε.Π.) του Τμήματος, που
έχουν συναφές γνωστικό αντικείμενο με αυτό του Π.Μ.Σ.
και αναλαμβάνουν διδακτικό έργο στο Π.Μ.Σ. Η Σ.Ε. είναι
αρμόδια για την παρακολούθηση και τον συντονισμό της
λειτουργίας του προγράμματος και ιδίως:
1) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους σύμφωνα με το άρθρο 84 του ν. 4957/2022,
και εισηγείται την έγκρισή του προς την Επιτροπή Ερευνών του Ειδικού Λογαριασμού Κονδυλίων Έρευνας
(Ε.Λ.Κ.Ε.),
2) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση του Τμήματος,
3) εγκρίνει τη διενέργεια δαπανών του Π.Μ.Σ.,
4) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
5) εισηγείται προς τη Συνέλευση του Τμήματος την
κατανομή του διδακτικού έργου, καθώς και την ανάθεση διδακτικού έργου στις κατηγορίες διδασκόντων του
άρθρου 83 του ν. 4957/2022,
6) εισηγείται προς τη Συνέλευση του Τμήματος την
πρόσκληση Επισκεπτών Καθηγητών για την κάλυψη διδακτικών αναγκών του Π.Μ.Σ.,
7) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
8) εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
Δύνανται να μεταβιβάζονται προς τη Συντονιστική Επιτροπή συγκεκριμένες αρμοδιότητες της Συνέλευσης του
Τμήματος για την αποτελεσματικότερη λειτουργία του
ΠΜΣ, κατόπιν έκδοσης σχετικής απόφασης μεταβίβασης
αρμοδιοτήτων. Στην Σ.Ε. δύναται να συμμετέχουν ΟμόΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 588/26.01.2024
τιμοι Καθηγητές του Τμήματος ή των συνεργαζόμενων
Τμημάτων, εφόσον παρέχουν διδακτικό έργο στο Π.Μ.Σ.
δ) Ο Διευθυντής Σπουδών του ΠΜΣ προέρχεται από
τα μέλη Δ.Ε.Π. του Τμήματος κατά προτεραιότητα βαθμίδας Καθηγητή ή Αναπληρωτή Καθηγητή και ορίζεται
με απόφαση της Συνέλευσης του Τμήματος για διετή
θητεία, με δυνατότητα ανανέωσης χωρίς περιορισμό.
Ο Διευθυντής του Π.Μ.Σ. έχει τις ακόλουθες αρμοδιότητες:
1) Προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
2) εισηγείται τα θέματα που αφορούν στην οργάνωση και λειτουργία του Π.Μ.Σ. προς τη Συνέλευση του
Τμήματος,
3) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
4) είναι Επιστημονικός Υπεύθυνος του προγράμματος
σύμφωνα με το άρθρο 234 του ν. 4957/2022 και ασκεί
τις αντίστοιχες αρμοδιότητες,
5) εποπτεύει την υλοποίηση των αποφάσεων των οργάνων του Π.Μ.Σ. και του Εσωτερικού Κανονισμού μετα-
πτυχιακών και διδακτορικών προγραμμάτων σπουδών,
καθώς και την παρακολούθηση εκτέλεσης του προϋπολογισμού του Π.Μ.Σ.,
6) ασκεί οποιαδήποτε άλλη αρμοδιότητα, η οποία ορίζεται στην απόφαση ίδρυσης του Π.Μ.Σ.
Ο Διευθυντής του Π.Μ.Σ., καθώς και τα μέλη της Σ.Ε.
δεν δικαιούνται αμοιβής ή οιασδήποτε αποζημίωσης για
την εκτέλεση των αρμοδιοτήτων που τους ανατίθενται
και σχετίζεται με την εκτέλεση των καθηκόντων τους.
Ορισμός νέου διευθυντή ή μέλους της συντονιστικής
επιτροπής, σε περίπτωση παραίτησης μπορεί να πραγματοποιηθεί με απόφαση των αρμοδίων οργάνων, κα-
τόπιν υποβολής αίτησης των μελών και αιτιολογικής
έκθεσης του αιτήματος αλλαγής/παραίτησης.
ε) Η Επιτροπή Μεταπτυχιακών Σπουδών: Με απόφαση της Συγκλήτου, κατόπιν πρότασης των Κοσμητειών
των Σχολών του Πανεπιστημίου Πατρών συγκροτείται η Επιτροπή Μεταπτυχιακών Σπουδών. Η Επιτροπή
αποτελείται από ένα (1) μέλος Διδακτικού Ερευνητικού
Προσωπικού (Δ.Ε.Π.) από κάθε Σχολή του Α.Ε.Ι., ένα (1)
μέλος που προέρχεται από τις κατηγορίες μελών Ειδικού Εκπαιδευτικού Προσωπικού (Ε.Ε.Π.), Εργαστηριακού
Διδακτικού Προσωπικού (Ε.ΔΙ.Π.), και Ειδικού Τεχνικού
Εργαστηριακού Προσωπικού (Ε.Τ.Ε.Π.) του Α.Ε.Ι. και τον
Αντιπρύτανη, που είναι αρμόδιος για ακαδημαϊκά θέματα, ως Πρόεδρο. Τα μέλη της Επιτροπής έχουν εμπειρία
στην οργάνωση και συμμετοχή σε προγράμματα σπουδών δεύτερου κύκλου σπουδών. Η θητεία της Επιτροπής
είναι δύο (2) ακαδημαϊκά έτη.
Αρμοδιότητα της Επιτροπής είναι:
1) Η υποβολή γνώμης προς τη Σύγκλητο του Α.Ε.Ι.
για την ίδρυση νέων προγραμμάτων μεταπτυχιακών
σπουδών ή την τροποποίηση των ήδη λειτουργούντων
προγραμμάτων μεταπτυχιακών σπουδών, μετά από αξιολόγηση των αιτημάτων των Συνελεύσεων των Τμημά-
των για την ίδρυση νέων προγραμμάτων μεταπτυχιακών
σπουδών, των σχετικών εκθέσεων σκοπιμότητας και βιωσιμότητάς τους και την κοστολόγηση της λειτουργίας
των Π.Μ.Σ., καθώς και η δυνατότητα αναπομπής τους,
αν η εισήγηση δεν είναι επαρκώς αιτιολογημένη ή οι
συνοδευτικές εκθέσεις δεν είναι πλήρεις,
2) η κατάρτιση σχεδίου Κανονισμού για προγράμματα
δεύτερου και τρίτου κύκλου σπουδών του Α.Ε.Ι. και η
υποβολή του προς τη Σύγκλητο,
3) η εκπόνηση πρότυπου σχεδίου Κανονισμού λειτουργίας προγράμματος μεταπτυχιακών σπουδών,
4) ο έλεγχος της τήρησης των Κανονισμών λειτουργίας
των προγραμμάτων μεταπτυχιακών σπουδών,
5) η παρακολούθηση της εφαρμογής της νομοθεσίας, του
Κανονισμού και των αποφάσεων των οργάνων διοίκησης
του Α.Ε.Ι. από τα προγράμματα μεταπτυχιακών σπουδών,
6) η παρακολούθηση της εφαρμογής της διαδικασίας απαλλαγής από την υποχρέωση καταβολής τελών
φοίτησης,
7) κάθε άλλη αρμοδιότητα που ορίζεται από τον Εσωτερικό Κανονισμό.
Με απόφαση της Συγκλήτου, κατόπιν εισήγησης της
Επιτροπής Μεταπτυχιακών Σπουδών, εγκρίνεται ο κανονισμός προγραμμάτων μεταπτυχιακών και διδακτορικών
σπουδών, ο οποίος αποτελεί διακριτό κεφάλαιο του εσωτερικού κανονισμού λειτουργίας του Α.Ε.Ι.
Άρθρο 4
Διδάσκοντες του ΠΜΣ
Το διδακτικό έργο του ΠΜΣ ανατίθεται με απόφαση της
Συνέλευσης του Τμήματος Θεατρικών Σπουδών κατόπιν
εισήγησης της Συντονιστικής Επιτροπής του ΠΜΣ, στις κατηγορίες διδασκόντων του άρθρου 83 του ν. 4957/2022.
Στις υποχρεώσεις των διδασκόντων περιλαμβάνονται,
μεταξύ άλλων, η περιγραφή του μαθήματος ή των διαλέξεων, η παράθεση σχετικής βιβλιογραφίας, ο τρόπος
εξέτασης του μαθήματος, η επικοινωνία με τους/τις μεταπτυχιακούς/κες φοιτητές/τριες.
Στο ΠΜΣ δύναται με απόφαση της Συνέλευσης του
Τμήματος να εφαρμόζεται ο θεσμός του Ακαδημαϊκού
Συμβούλου. Σκοπός της λειτουργίας του εν λόγω θεσμού
είναι η παροχή συμβουλευτικής στους μεταπτυχιακούς
φοιτητές κατά τη διάρκεια των σπουδών τους σε ακαδημαϊκά θέματα με εξατομικευμένο τρόπο. Προσδοκώμενο
αποτέλεσμα είναι η διευκόλυνση των μεταπτυχιακών
φοιτητών στην ολοκλήρωση των σπουδών τους με
παράλληλη αξιοποίηση των ιδιαίτερων δεξιοτήτων και
ενδιαφερόντων τους στο έδαφος της εκπαιδευτικής και
ερευνητικής διαδικασίας. Ο Ακαδημαϊκός Σύμβουλος
επιλέγει τον τρόπο προσέγγισης και παροχής συμβουλευτικής στους φοιτητές που του ανατίθενται σε κάθε
ακαδημαϊκό έτος. Ένα μέλος του διδακτικού προσωπικού
του ΠΜΣ ορίζεται ως ακαδημαϊκός σύμβουλος τριών (3)
μεταπτυχιακών φοιτητών/τριών.
Άρθρο 5
Εισαγωγή Μεταπτυχιακών Φοιτητών
Ο αριθμός εισακτέων κατ’ έτος ορίζεται κατά ανώτατο
όριο σε δεκαπέντε (15) μεταπτυχιακούς φοιτητές.
Η επιλογή θα γίνεται με βάση την αξιολόγηση του
φακέλου των δικαιολογητικών των υποψηφίων και τη
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 588/26.01.2024
συνέντευξη από την Επιτροπή Αξιολόγησης Υποψηφίων.
Με εισήγηση της Συντονιστικής Επιτροπής και απόφαση
της Συνέλευσης ορίζεται κάθε έτος η Επιτροπή Αξιολόγησης Υποψηφίων, η οποία αποτελείται ειδικότερα από τον
Διευθυντή του Π.Μ.Σ., και δύο μέλη ΔΕΠ που διδάσκουν
στο ΠΜΣ. Τα μέλη της Ε.Α.Υ. είναι μέλη ΔΕΠ του ιδίου ή
συναφούς αντικειμένου.
Για την εισαγωγή μεταπτυχιακών φοιτητών διενεργείται προκήρυξη (Πρόσκληση Εκδήλωσης Ενδιαφέροντος)
με εισήγηση της Συντονιστικής Επιτροπής και απόφαση
της Συνέλευσης του Τμήματος κάθε έτος, με καταληκτική
ημερομηνία υποβολής αιτήσεων και δικαιολογητικών
το αργότερο μέχρι 15 Σεπτεμβρίου. Η δημοσίευση της
προκήρυξης γίνεται από το Πανεπιστήμιο Πατρών με ευθύνη του Τμήματος Θεατρικών Σπουδών, ενώ το σχετικό
κόστος βαρύνει το Πανεπιστήμιο. Η προκήρυξη αναρτάται στην ιστοσελίδα του Τμήματος Θεατρικών Σπου-
δών και του Ιδρύματος. Στην προκήρυξη αναφέρονται
οι προϋποθέσεις εισαγωγής, οι κατηγορίες πτυχιούχων
και ο αριθμός εισακτέων, ο τρόπος εισαγωγής (αξιολόγηση του φακέλου των δικαιολογητικών, συνέντευξη),
οι προθεσμίες υποβολής αιτήσεων καθώς και τα δικαιολογητικά που απαιτούνται. Οι αιτήσεις και τα απαιτού-
μενα δικαιολογητικά κατατίθενται στην Γραμματεία του
Τμήματος, σε προθεσμία που ορίζεται στην προκήρυξη
και μπορεί να παραταθεί με απόφαση της Συνέλευσης
του Τμήματος. Οι υποψήφιοι συνιστάται να ελέγχουν
προσεκτικά τις οδηγίες που αφορούν κάθε επιμέρους
κριτήριο για τη μοριοδότηση τους, ώστε ο φάκελος να
υποβάλλεται πλήρης στις προκαθορισμένες ημερομηνίες. Συμπληρωματικά, ελλιπή ή ετεροχρονισμένα παρα-
στατικά δεν γίνονται δεκτά.
Οι υποψήφιοι υποβάλλουν τα παρακάτω δικαιολογητικά: (Παράρτημα 1)
α) αίτηση συμμετοχής (ηλεκτρονικά),
β) αντίγραφο πτυχίου ή βεβαίωση περάτωσης σπουδών,
γ) πιστοποιητικό αναλυτικής βαθμολογίας.
δ) αναλυτικό βιογραφικό σημείωμα (αναφορά αναλυτικά σε σπουδές, διδακτική ή και επαγγελματική εμπει-
ρία, επιστημονική δραστηριότητα),
ε) αποδεικτικά ερευνητικής ή επαγγελματικής δραστηριότητας, (εάν υπάρχουν),
στ) τουλάχιστον δύο συστατικές επιστολές (Οι επιστολές πρέπει να υπογράφονται από μέλη ΔΕΠ του εκπαι-
δευτικού Ιδρύματος του υποψηφίου ή από μέλη ΔΕΠ
άλλων εκπαιδευτικών Ιδρυμάτων που είναι εξοικειωμένα
με την επιστημονική κατάρτιση του υποψηφίου).
ζ) αντίγραφο μεταπτυχιακού τίτλου (εάν υπάρχει),
η) δημοσιεύσεις σε περιοδικά με κριτές (εάν υπάρχουν),
θ) φωτοτυπία δύο όψεων της αστυνομικής ταυτότητας,
ι) αντίγραφο πιστοποιητικού μίας τουλάχιστον διεθνούς ξένης γλώσσας (αγγλική, γαλλική, γερμανική,
ιταλική). Η γνώση της ξένης γλώσσας πιστοποιείται με
κατάθεση σχετικού τίτλου επιπέδου C1 ή C2 (Αdvanced
ή Proficiency, DALF C1 ή DALF C2 ή Sorbonne C1 ή
Sorbonne C2, Kleines Sprachdiplom ή Mittelstufe
Deutsch, Celi 4 ή Celi 5 προκειμένου για αγγλική, γαλλική, γερμανική ή ιταλική αντίστοιχα κ.λπ.). Οι πτυχιού-
χοι πανεπιστημίων της αλλοδαπής, που το πρόγραμμα
σπουδών είναι στην αγγλική, γαλλική, γερμανική ή
ιταλική γλώσσα, απαλλάσσονται από την υποχρέωση
προσκόμισης πιστοποιητικού γλωσσομάθειας. Σε περίπτωση που δεν υπάρχουν οι ανωτέρω προϋποθέσεις
για τη γνώση της ξένης γλώσσας, θα πραγματοποιηθούν
γραπτές εξετάσεις κατά γλώσσα (μετάφραση ξενόγλωσσου επιστημονικού κειμένου) για να διαπιστωθεί ο ευ-
χερής χειρισμός της βιβλιογραφίας, την οποία διενεργεί
επιτροπή οριζόμενη από τη Συνέλευση του Τμήματος.
Θετικά θα συνυπολογίζεται η γνώση και δεύτερης ξένης γλώσσας.
Οι αλλοδαποί υποψήφιοι οφείλουν να γνωρίζουν
επαρκώς την ελληνική. Η επάρκεια της ελληνομάθειας
πιστοποιείται όπως ορίζουν οι σχετικές διατάξεις.
Το Πρόγραμμα προσφέρεται ως πλήρους φοίτησης.
Οι υποψήφιοι υποβάλλουν την αίτησή τους, συνοδευόμενη από όλα τα δικαιολογητικά που απαιτούνται
σύμφωνα με το ΠΑΡΑΡΤΗΜΑ 1, ηλεκτρονικά στο portal:
https://matrix.upatras.gr/sap/bc/webdynpro/sap/zup
s_pg_adm#
Για περισσότερες πληροφορίες, μπορούν να απευθύνονται στην Γραμματεία του Τμήματος, τηλ.: 2610/962925,
e-mail: theatrical-studies@upatras.gr, ή στην ιστοσελίδα:
https://www.theaterst.upatras.gr.
Στο ΠΜΣ γίνονται δεκτοί πτυχιούχοι των Τμημάτων
Θεατρικών Σπουδών, Κινηματογραφικών Σπουδών,
Μουσικών Σπουδών, Καλών Τεχνών, Κοινωνικής Ανθρωπολογίας, Ψυχολογίας, Παιδαγωγικών Δημοτικής Εκπαί-
δευσης και Νηπιαγωγών, λοιπών Τμημάτων Φιλοσοφικών Σχολών, Ανθρωπιστικών και Κοινωνικών Επιστημών
και Σχολών Πολιτισμικών Σπουδών Πανεπιστημίων της
ημεδαπής ή ομοταγών Ιδρυμάτων της αλλοδαπής, σύμφωνα με τις διατάξεις της κείμενης νομοθεσίας. Επίσης
μπορούν να γίνουν δεκτοί απόφοιτοι αντίστοιχων τμημάτων του Ελληνικού Ανοικτού Πανεπιστημίου (ΕΑΠ) ή
Τ.Ε.Ι., εφόσον υπάρχουν.
Αίτηση μπορούν να υποβάλουν και τελειόφοιτοι των
παραπάνω τμημάτων, υπό την προϋπόθεση ότι θα έχουν
προσκομίσει Βεβαίωση Περάτωσης των Σπουδών τους
το αργότερο μέχρι 30 Σεπτεμβρίου και πάντως πριν την
ημερομηνία συνεδρίασης της Συνέλευσης για επικύρωση του πίνακα των επιτυχόντων. Στην περίπτωση αυτή
αντίγραφο του πτυχίου ή του διπλώματός τους προσκομίζεται πριν από την ημερομηνία έναρξης του προγράμ-
ματος. Σε κάθε περίπτωση, οι επιλεγέντες θα πρέπει να
προσκομίσουν όλα τα απαραίτητα δικαιολογητικά μέχρι
τη λήξη των εγγραφών.
Αίτηση δύνανται να υποβάλουν και τελειόφοιτοι αλλοδαπών Ιδρυμάτων τα οποία δεν είναι ακόμα ενταγμένα
στο Εθνικό Μητρώο Αναγνωρισμένων Ιδρυμάτων της
αλλοδαπής του ΔΟΑΤΑΠ. Στην περίπτωση αυτή, οι αιτούντες υποβάλλουν υπεύθυνη δήλωση περί κατοχής τίτλου
σπουδών. Σε κάθε περίπτωση, οι επιλεγέντες θα πρέπει
να προσκομίσουν αποδεικτικά έγγραφα ότι έχουν προβεί
στις απαιτούμενες ενέργειες ώστε ο τίτλος τους και το
αντίστοιχο Ίδρυμα πρόκειται να ενταχθούν στο Εθνικό
μητρώο Αναγνωρισμένων Ιδρυμάτων της αλλοδαπής
του ΔΟΑΤΑΠ, μέχρι την ολοκλήρωση της διάρκειας σπουΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 588/26.01.2024
δών τους. Σε διαφορετική περίπτωση γίνεται διαγραφή
του φοιτητή, και δεν χορηγείται καμία βεβαίωση.
Τα Ανώτατα Εκπαιδευτικά Ιδρύματα (Α.Ε.Ι.) της ημεδαπής και τα δημόσια ερευνητικά κέντρα που εποπτεύο-
νται από τη Γενική Γραμματεία Έρευνας και Καινοτομίας, δεσμεύονται από τα Μητρώα του άρθρου 304 του
ν. 4957/2022, όπως ισχύει, προκειμένου τα αρμόδια ανά
περίπτωση όργανά τους να διαπιστώσουν αν ένα ίδρυμα
της αλλοδαπής ή ένας τύπος τίτλου ιδρύματος της αλλοδαπής είναι αναγνωρισμένα για την αποδοχή αίτησης
και εγγραφής για εισαγωγή σε μεταπτυχιακό πρόγραμμα σπουδών ή την εκπόνηση διδακτορικής διατριβής.
Το αρμόδιο όργανο του πανεπιστημίου ή ερευνητικού
κέντρου, εφόσον ο τίτλος σπουδών συμπεριλαμβάνεται
στον κατάλογο του άρθρου 307, επιπροσθέτως των λοιπών δικαιολογητικών που καθορίζει, οφείλει να ζητήσει
Βεβαίωση Τόπου Σπουδών, η οποία εκδίδεται και αποστέλλεται από τον φορέα πραγματοποίησης των σπου-
δών ή τον φορέα εκπόνησης του ερευνητικού έργου. Αν
ως τόπος σπουδών ή μέρος αυτών βεβαιώνεται η Ελληνική Επικράτεια, ο τίτλος σπουδών δεν αναγνωρίζεται,
εκτός αν το μέρος σπουδών που έγιναν στην ελληνική
επικράτεια βρίσκεται σε δημόσιο Α.Ε.Ι..
Τα μέλη των κατηγοριών Ε.Ε.Π., καθώς και Ε.ΔΙ.Π. και
Ε.Τ.Ε.Π. μπορούν μετά από αίτησή τους να εγγραφούν ως
υπεράριθμοι/ες, και μόνο ένας κατ’ έτος και ανά Π.Μ.Σ.,
εφόσον υπηρετούν στο οικείο Τμήμα και ο τίτλος σπουδών και το έργο που επιτελούν στο οικείο Τμήμα είναι
συναφές με το αντικείμενο του Π.Μ.Σ.
Η επιλογή γίνεται κυρίως με συνεκτίμηση των εξής
κριτηρίων: το γενικό βαθμό του πτυχίου/διπλώματος, το
επίπεδο γνώσης της ξένης γλώσσας, την κατοχή άλλων
Μεταπτυχιακών Τίτλων και την τυχούσα ερευνητική ή
επαγγελματική εμπειρία του/της υποψηφίου/ας σε αντίστοιχο τομέα ή σε συναφές αντικείμενο.
Α/Α
ΚΡΙΤΗΡΙΑ ΕΠΙΛΟΓΗΣ
ΜΟΡΙΑ
ποσοστό
επί τοις
%
Βαθμός πτυχίου/διπλώματος
20%
Επίπεδο γνώσης της ξένης γλώσσας
10%
Δημοσιεύσεις σε επιστημονικά
περιοδικά, Ανακοινώσεις σε
επιστημονικά συνέδρια
10%
Κατοχή άλλων Μεταπτυχιακών
Τίτλων Σπουδών
5%
Συναφής επαγγελματική εμπειρία
5%
Συνέντευξη
50%
ΣΥΝΟΛΟ
100%
Επιλέγονται οι υποψήφιοι που θα συγκεντρώνουν την
υψηλότερη συνολική βαθμολογία και μέχρι της κάλυψης
του μέγιστου αριθμού εισακτέων του Προγράμματος.
Η Γραμματεία του Τμήματος παραλαμβάνει τις αιτήσεις
και τα απαραίτητα δικαιολογητικά που υποβάλλουν οι
υποψήφιοι/ες μεταπτυχιακοί/ες φοιτητές/τριες, τα οποία
προβλέπονται από την προκήρυξη κάθε φορά και συντάσσει πίνακα υποψηφίων μεταπτυχιακών φοιτητών,
τον οποίο διαβιβάζει στην Ε.Α.Υ. Τα δικαιολογητικά που
κατατίθενται από τους υποψήφιους πρέπει να έχουν
υποβληθεί εμπρόθεσμα, όπως αυτά προβλέπονται στη
σχετική προκήρυξη. Εκπρόθεσμες αιτήσεις δεν γίνονται
δεκτές. Η διαδικασία αξιολόγησης των υποψηφίων περιλαμβάνει δύο στάδια: Στο πρώτο, αξιολογούνται οι
αιτήσεις με βάση την πληρότητα και την εγκυρότητα
των απαιτούμενων δικαιολογητικών που υποβλήθηκαν,
ο οποίος αποτελεί απαραίτητη προϋπόθεση πρόκρισης
στο επόμενο στάδιο. Κατά το δεύτερο στάδιο της διαδικασίας, οι υποψήφιοι/ες καλούνται σε συνέντευξη
ενώπιον της Ε.Α.Υ. Στόχος είναι να διαπιστωθεί ποιοι/
ες υποψήφιοι/ιες είναι ικανοί/ές να ανταποκριθούν ουσιαστικά στις απαιτήσεις του Π.Μ.Σ., συνεκτιμώντας το
κίνητρο και το ενδιαφέρον, αλλά και τη συνολικότερη
συγκρότηση και επιστημονική τους επάρκεια σε σχέση
με το αντικείμενο του μεταπτυχιακού προγράμματος.
Με την ολοκλήρωση των διαδικασιών αξιολόγησης
η Επιτροπή Αξιολόγησης Υποψηφίων καταρτίζει πλήρη
κατάλογο με όλους τους υποψηφίους και ύστερα από
τον σχετικό έλεγχο απορρίπτει όσους δεν πληρούν τα
κριτήρια που έχουν καθοριστεί και καλεί σε συνέντευξη
τους προκρινόμενους υποψηφίους. Με βάση τη συνέντευξη και την αξιολόγηση φακέλου του υποψηφίου/
υποψηφίας, ιεραρχεί τους υποψηφίους, προβαίνει στην
τελική επιλογή και καταρτίζει τον τελικό πίνακα των
επιτυχόντων, ο οποίος επικυρώνεται από τη Συνέλευση
του Τμήματος. Σε περίπτωση που δυο ή περισσότεροι
υποψήφιοι συγκεντρώσουν συνολικά τον ίδιο αριθμό
μορίων, γίνονται δεκτοί όλοι οι ισοβαθμήσαντες, με την
προϋπόθεση ότι δεν υπερβαίνουν τον μέγιστο αριθμό
εισακτέων που έχει οριστεί στην πρόσκληση εκδήλωσης
ενδιαφέροντος. Στην περίπτωση που συμπληρωθεί ο
μέγιστος αριθμός εισακτέων, εισάγεται ο υποψήφιος που
έχει τον μεγαλύτερο βαθμό πτυχίου.
Η διαδικασία επιλογής των υποψηφίων, η έκδοση των
αποτελεσμάτων και η εγγραφή των επιτυχόντων πρέπει
να έχει ολοκληρωθεί το αργότερο μέχρι το τέλος Οκτωβρίου κάθε ακαδημαϊκού έτους.
Άρθρο 6
Εγγραφές - Δηλώσεις Μαθημάτων/Ασκήσεων
Οι επιτυχόντες υποψήφιοι καλούνται να απαντήσουν
γραπτά ή ηλεκτρονικά (email) εντός πέντε (5) εργάσιμων ημερών εάν αποδέχονται ή όχι την ένταξη τους
στο Π.Μ.Σ., αποδεχόμενοι τους όρους λειτουργίας του.
Η μη απάντηση από επιλεγέντα υποψήφιο μέσα στην
παραπάνω προθεσμία ισοδυναμεί με άρνηση αποδοχής.
Εφόσον υπάρξουν αρνήσεις, η Γραμματεία ενημερώνει
τους αμέσως επόμενους στη σειρά αξιολόγησης από το
σχετικό πίνακα επιτυχόντων. Ένσταση κατά των πινάκων
επιτυχόντων μπορεί να γίνει μέσα σε πέντε (5) εργάσιμες
ημέρες από την ημερομηνία ανακοίνωσης των πινάκων.
Η ένσταση, η οποία πρέπει να είναι συγκεκριμένη, κρίνεται τελεσίδικα από την Συνέλευση του Τμήματος.
Οι επιτυχόντες θα πρέπει να εγγραφούν στο ΠΜΣ έως
το τέλος Οκτωβρίου, σε προθεσμίες που ορίζονται από
τη Συνέλευση του Τμήματος. Για λόγους εξαιρετικής
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 588/26.01.2024
ανάγκης είναι δυνατή η εγγραφή μεταπτυχιακού φοιτητή μετά από τη λήξη της προθεσμίας με απόφαση της
Συντονιστικής Επιτροπής ύστερα από αιτιολογημένη αίτηση του ενδιαφερομένου.
Οι εισακτέοι μεταπτυχιακοί φοιτητές μπορούν να
ενημερώνονται από την ιστοσελίδα του Τμήματος/την
Γραμματεία του Τμήματος/την ιστοσελίδα του ΠΜΣ.
Οι Μ.Φ. υποχρεούνται να ανανεώνουν την εγγραφή
τους ανά εξάμηνο. H ανανέωση πραγματοποιείται στην
αρχή κάθε Εξαμήνου, μέσα σε προθεσμίες που ορίζονται
από τη Συνέλευση του Τμήματος. Παραβίαση της προθεσμίας εγγραφής ισοδυναμεί με απώλεια της δυνατότητας
παρακολούθησης του τρέχοντος εξαμήνου.
Φοιτητής, που δεν ανανέωσε την εγγραφή του και δεν
παρακολούθησε μαθήματα ή δεν διεξήγαγε έρευνα για
δύο (2) συνεχόμενα εξάμηνα, χάνει αυτοδίκαια την ιδιότητα του μεταπτυχιακού φοιτητή και διαγράφεται από
τα μητρώα του ΠΜΣ.
Σε αίτηση που καταθέτει στη Γραμματεία του Τμήματος
εντός προθεσμίας που ορίζεται κάθε έτος από τη Σ.Ε. ο
φοιτητής δηλώνει την περιοχή από την οποία επιθυμεί
να προέρχεται το θέμα της διπλωματικής εργασίας του
(δραματουργία, παραστατικές τέχνες, κινηματογράφος).
Η Συνέλευση του Τμήματος ορίζει τον επιβλέποντα της
διπλωματικής εργασίας. Για την επιλογή του επιβλέποντος
καθηγητή λαμβάνεται υπόψη (χωρίς ωστόσο να είναι δεσμευτική) η προτίμηση της επιστημονικής περιοχής την
οποία έχει δηλώσει ο φοιτητής και η ισομερής κατανομή των διδακτικών βαρών μεταξύ των διδασκόντων στο
Π.Μ.Σ. Ο επιβλέπων καθηγητής ορίζει χωρίς καθυστέρηση
το ακριβές θέμα της εργασίας και δίνει τις απαραίτητες
οδηγίες στον φοιτητή για την επεξεργασία του θέματος.
Άρθρο 7
Εκπαιδευτική Δομή του ΠΜΣ
Διάρκεια και διάρθρωση Σπουδών - Διδακτικό ημερολόγιο
Η χρονική διάρκεια φοίτησης στο ΠΜΣ ορίζεται σε
τέσσερα ακαδημαϊκά εξάμηνα, στα οποία περιλαμβάνεται και ο χρόνος εκπόνησης της διπλωματικής εργασίας.
Η μέγιστη διάρκεια φοίτησης δεν μπορεί να υπερβεί το
διπλάσιο από την προβλεπόμενη κανονική διάρκεια
φοίτησης. Ως εκ τούτου η ανώτατη διάρκεια φοίτησης
ανέρχεται σε οκτώ (8) ακαδημαϊκά εξάμηνα. Δεν παρέχεται δυνατότητα μερικής φοίτησης στο ΠΜΣ.
Ο μεταπτυχιακός φοιτητής μπορεί με αίτησή του να
ζητήσει αιτιολογημένα αναστολή φοίτησης (στρατιωτική
θητεία, ασθένεια, απουσία στο εξωτερικό, οικογενειακοί
λόγοι κ.λπ.), εφόσον προσκομίσει τα σχετικά δικαιολογητικά. Η απόφαση λαμβάνεται από τη Συνέλευση του
Τμήματος Θεατρικών Σπουδών ύστερα από εισήγηση
της Συντονιστικής Επιτροπής. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης και δεν
μπορούν να υπερβαίνουν τα δύο (2) συνεχόμενα εξάμηνα. Η αναστολή φοίτησης χορηγείται μόνο μία φορά. Οι
φοιτητές που βρίσκονται σε αναστολή φοίτησης, χάνουν
την φοιτητική ιδιότητα καθ’ όλο το χρονικό διάστημα της
διακοπής σπουδών τους.
Σε περίπτωση υπέρβασης αυτού του χρονικού ορίου
ο μεταπτυχιακός φοιτητής διαγράφεται κατόπιν εισήγησης της Συντονιστικής Επιτροπής και απόφασης της
Συνέλευσης του Τμήματος.
H διδασκαλία, οι εξετάσεις του πρώτου και του
δεύτερου διδακτικού εξαμήνου και οι επαναληπτικές εξετάσεις του Σεπτεμβρίου ορίζονται σύμφωνα
με το Ακαδημαϊκό Ημερολόγιο του Πανεπιστημίου
Πατρών, όπως αυτό εγκρίνεται από τη Σύγκλητο. Το
ωρολόγιο πρόγραμμα μαθημάτων και εξετάσεων κάθε
Εξαμήνου καταρτίζεται και ανακοινώνεται από τη Σ.Ε.
τουλάχιστον ένα δεκαήμερο πριν από την έναρξη του
Εξαμήνου.
Μαθήματα - Πρόγραμμα σπουδών
Τα μαθήματα του ΠΜΣ ξεκινούν το χειμερινό εξάμηνο
εκάστου ακαδημαϊκού έτους και ακολουθούν το ακαδημαϊκό ημερολόγιο του Πανεπιστημίου Πατρών. Για
την απόκτηση ΔΜΣ απαιτούνται συνολικά εκατόν είκοσι
(120) πιστωτικές μονάδες (ECTS). Οι ελάχιστες ώρες διδακτικού έργου ανά μάθημα ορίζονται σε 39 διδακτικές
ώρες. Κάθε εξάμηνο περιλαμβάνει τουλάχιστον δεκατρείς (13) πλήρεις εβδομάδες διδασκαλίας.
Κατά τη διάρκεια των σπουδών, οι μεταπτυχιακοί
φοιτητές υποχρεούνται σε: α) παρακολούθηση και επιτυχή εξέταση των μεταπτυχιακών μαθημάτων, β) σύ-
νταξη και παρουσίαση δύο (2) ερευνητικών εργασιών
σε κάθε προβλεπόμενο εξάμηνο σπουδών στο πλαίσιο
των σχετικών μεταπτυχιακών μαθημάτων, γ) εκπόνηση
μεταπτυχιακής διπλωματικής εργασίας. Για την απονομή
του Δ.Μ.Σ. απαιτείται η επιτυχής παρακολούθηση οκτώ
(8) μαθημάτων και η εκπόνηση διπλωματικής εργασίας.
Συνολικά τα μαθήματα αντιστοιχούν σε είκοσι (20) Π.Μ.
ανά εξάμηνο σπουδών και συνολικά σε 80 Π.Μ. (ECTS).
Η διπλωματική εργασία αντιστοιχεί σε σαράντα (40) πιστωτικές μονάδες.
Κατά τη διάρκεια του Α’ εξαμήνου σπουδών οι Μ.Φ.
παρακολουθούν τα δύο υποχρεωτικά μαθήματα, σύνολο
20 ECTS και δηλώνουν τη Διπλωματική Εργασία Ι (συλλογή υλικού σχετικού με τη Δ.Ε. - γενική βιβλιογραφία),
σύνολο 10 ECTS.
Κατά τη διάρκεια του Β’ εξαμήνου σπουδών οι Μ.Φ.
παρακολουθούν τα δύο υποχρεωτικά μαθήματα, σύνολο
20 ECTS και δηλώνουν τη Διπλωματική Εργασία ΙΙ (συλλογή υλικού σχετικού με τη Δ.Ε. - ειδική βιβλιογραφία),
σύνολο 10 ECTS.
Κατά τη διάρκεια του Γ’ εξαμήνου σπουδών οι Μ.Φ. παρακολουθούν τα δύο υποχρεωτικά μαθήματα, σύνολο 20
ECTS και δηλώνουν τη Διπλωματική Εργασία ΙΙΙ (έναρξη
συγγραφής της Δ.Ε.), σύνολο 10 ECTS.
Κατά τη διάρκεια του Δ’ εξαμήνου σπουδών οι Μ.Φ.
παρακολουθούν τα δύο υποχρεωτικά μαθήματα, σύνολο 20 ECTS και δηλώνουν τη Διπλωματική Εργασία
ΙV (ολοκλήρωση συγγραφής διπλωματικής εργασίας),
σύνολο 10 ECTS.
Η διδασκαλία μαθημάτων γίνεται δια ζώσης.
Η γλώσσα διδασκαλίας και συγγραφής της Διπλωματικής Εργασίας είναι η ελληνική, αλλά παρέχεται η δυ-
νατότητα συγγραφής της Διπλωματικής Εργασίας στην
αγγλική γλώσσα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 588/26.01.2024
Το αναλυτικό πρόγραμμα μαθημάτων ανά εξάμηνο διαμορφώνεται ως εξής:
Α’ ΕΞΑΜΗΝΟ
Κωδικός
Τίτλος μαθήματος
ΤΥΠΟΣ
ΜΑΘΗΜΑΤΟΣ
ΠΙΣΤΩΤΙΚΕΣ ΜΟΝΑΔΕΣ
(ECTS)
CAPF_ΣΕΜ 001
«Μεθοδολογία έρευνας Ι
(Θεωρητικές προσεγγίσεις)»
ΥΠΟΧΡΕΩΤΙΚΟ
CAPF_ΣΕΜ 002
«Μεθοδολογία έρευνας ΙΙ
(Ιστοριογραφία - Αρχεία)».
ΥΠΟΧΡΕΩΤΙΚΟ
CAPF_ΔΕ001
Διπλωματική εργασία Ι (συλλογή υλικού
σχετικού με τη ΔΕ - Γενική βιβλιογραφία)
ΥΠΟΧΡΕΩΤΙΚΟ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ ΕΞΑΜΗΝΟΥ
Β’ ΕΞΑΜΗΝΟ
Κωδικός
Τίτλος μαθήματος
ΤΥΠΟΣ ΜΑΘΗΜΑΤΟΣ
ΠΙΣΤΩΤΙΚΕΣ ΜΟΝΑΔΕΣ
(ECTS)
CAPF_ΣΕΜ 003
«Ειδικές προσεγγίσεις στη Δραματουργία
Ι (Ιστορία, ανάλυση και πρόσληψη των
θεατρικών κειμένων)».
ΥΠΟΧΡΕΩΤΙΚΟ
CAPF_ΣΕΜ 004
«Ειδικές προσεγγίσεις στις Παραστατικές
τέχνες Ι (Ιστορία και ανάλυση θεατρικής
παράστασης)».
ΥΠΟΧΡΕΩΤΙΚΟ
CAPF_ΔΕ 002
Διπλωματική εργασία ΙΙ (συλλογή υλικού
σχετικού με τη ΔΕ - Ειδική βιβλιογραφία)
ΥΠΟΧΡΕΩΤΙΚΟ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ
Γ’ ΕΞΑΜΗΝΟ
Κωδικός
Τίτλος μαθήματος
ΤΥΠΟΣ
ΜΑΘΗΜΑΤΟΣ
ΠΙΣΤΩΤΙΚΕΣ ΜΟΝΑΔΕΣ
(ECTS)
CAPF_ΣΕΜ 005
«Ειδικές προσεγγίσεις στη Δραματουργία
ΙΙ (Σύγχρονη θεατρική γραφή)».
ΥΠΟΧΡΕΩΤΙΚΟ
CAPF_ΣΕΜ 006
«Ειδικές προσεγγίσεις στον
Κινηματογράφο (Θεωρίες ταυτοτήτων)».
ΥΠΟΧΡΕΩΤΙΚΟ
CAPF_ΔΕ 003
Διπλωματική εργασία ΙΙΙ
(έναρξη συγγραφής της ΔΕ)
ΥΠΟΧΡΕΩΤΙΚΟ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ
Δ’ ΕΞΑΜΗΝΟ
Κωδικός
Τίτλος μαθήματος
ΤΥΠΟΣ
ΜΑΘΗΜΑΤΟΣ
ΠΙΣΤΩΤΙΚΕΣ ΜΟΝΑΔΕΣ
(ECTS)
CAPF_ΣΕΜ 007
«Ειδικές προσεγγίσεις στις Παραστατικές
τέχνες ΙΙ (Ζητήματα πρόσληψης,
εφαρμοσμένο θέατρο)».
ΥΠΟΧΡΕΩΤΙΚΟ
CAPF_ΣΕΜ 008
«Ειδικές προσεγγίσεις στις Παραστατικές
τέχνες ΙΙΙ (Χορός - Περφόρμανς - Εικαστική
επιτέλεση - Μορφές λαϊκού θεάματος Θέατρο σκιών)»
ΥΠΟΧΡΕΩΤΙΚΟ
CAPF_ΔΕ 004
Διπλωματική εργασία IV (ολοκλήρωση
συγγραφής της ΔΕ)
ΥΠΟΧΡΕΩΤΙΚΟ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 588/26.01.2024
Στην αρχή κάθε εξαμήνου και πριν την έναρξη των
μαθημάτων του ΠΜΣ ανακοινώνεται στους μεταπτυχιακούς φοιτητές το ακαδημαϊκό ημερολόγιο στο οποίο
αναγράφονται οι ημερομηνίες έναρξης και λήξης των
εξαμήνων και οι περίοδοι εξετάσεων.
Στο περίγραμμα κάθε μαθήματος παρέχονται πληροφορίες για το σκοπό του μαθήματος, τα μαθησιακά
αποτελέσματα, το περιεχόμενο, τις διδακτικές μεθόδους,
τη συνιστώμενη βιβλιογραφία, καθώς και τον τρόπο αξιολόγησης.
Συνοπτική Περιγραφή των μαθημάτων:
1) «Μεθοδολογία έρευνας Ι (Θεωρητικές προσεγγίσεις)»
Οι σημαντικότερες θεωρητικές προσεγγίσεις στις
παραστατικές τέχνες και τον κινηματογράφο. Η κριτική
θεωρία και η εισαγωγή της διεπιστημονικής μεθοδολογίας στη μελέτη του θεάτρου, των παραστατικών τεχνών
και του κινηματογράφου. Γενεαλογία των θεωρητικών
προσεγγίσεων και οι διαφορετικές τους μετεξελίξεις
και εμφάσεις. Η σχέση αλληλεπίδρασης ανάμεσα στη
θεωρία (τον θεωρητικό λόγο για την καλλιτεχνική δραστηριότητα/προϊόν) και την πρακτική (δραματουργία,
παράσταση, κινηματογράφος και άλλα οπτικά μέσα).
Η ταυτότητα ως κομβικός άξονας στα θεωρητικά παραδείγματα.
2) «Μεθοδολογία έρευνας ΙΙ (Ιστοριογραφία - Αρχεία)».
Κύριες ιστορικές σχολές και τάσεις (ιστοριοδιφισμός
και περιγραφική ιστορία, τοπική ιστορία, θετικισμός,
μαρξισμός, σχολή των annales, νέος ιστορικισμός, μικροϊστορία, φαινομενολογία της ιστορίας, νέα πολιτι-
σμική ιστορία, διεπιστημονική προσέγγιση της ιστορίας).
Εντοπισμός και χρήση των ιστορικών αρχείων. Διάκριση,
συλλογή και κριτική αξιοποίηση των ιστορικών τεκμηρίων. Μέθοδοι ερμηνείας των ιστορικών φαινομένων
των παραστατικών τεχνών και του κινηματογράφου και
ένταξή τους στον πολιτισμικό περίγυρο. Εξέταση ειδικών
ζητημάτων της ιστοριογραφίας.
3) «Ειδικές προσεγγίσεις στη Δραματουργία Ι (Ιστορία,
ανάλυση και πρόσληψη των θεατρικών κειμένων)».
Προσέγγιση θεατρικών κειμένων της παγκόσμιας και
νεοελληνικής δραματουργίας, ο θεματικός πυρήνας
των οποίων περιστρέφεται γύρω από τα ζητήματα του
σχηματισμού της ατομικής, εθνικής, έμφυλης, κοινωνικής, πολιτικής και ηλικιακής ταυτότητας. Συγκριτική
προσέγγιση ελληνικών και ξένων έργων ως προς τα
ζητήματα των πολιτικών της ταυτότητας. Ερμηνεία και
ανάγνωση των θεατρικών κειμένων μέσω της εφαρμογής θεωρητικών αναλυτικών εργαλείων από τα γνωστικά
πεδία της ψυχανάλυσης, της φεμινιστικής θεωρίας, της
πολιτισμικής κριτικής και της μελέτης του φαινομένου
του εθνικισμού.
4) «Ειδικές προσεγγίσεις στις Παραστατικές τέχνες Ι
(Ιστορία και ανάλυση θεατρικής παράστασης)»
Θεωρία και ανάλυση της παράστασης (επιτελέσεις του
φύλου, της τάξης και του έθνους). Επιτέλεση του φύλου
(από τον Μεσαίωνα και την Αναγέννηση στον Γκαίτε και
τον Γερμανικό Ιστορικισμό). Queer Μοντερνισμός (από
το μπουρλέσκ στο camp και το post-camp). Queer και
φεμινιστική περφόρμανς/queer και φεμινιστική σκηνοθεσία. Αναπαριστώντας το έθνος (θέατρο και εθνι-
κισμός). Αγωνιστική περφόρμανς, drag show, κινήματα
και δράσεις.
5) «Ειδικές προσεγγίσεις στη Δραματουργία ΙΙ (Σύγχρονη θεατρική γραφή)».
Η νέα σχέση κειμένου και παράστασης στο μεταδραματικό θέατρο. Μετα-μπρεχτική δραματουργία και Νέα
Δραματουργία στον 20ό και τον 21ο αιώνα: οι σημαντικότερες κατευθύνσεις. Μεταδραματική γραφή. Υβριδι-
κότητα και νέες μορφές αφήγησης. Δραματουργία και
παράσταση: διακειμενικότητα και δημιουργική γραφή.
Επιτελέσεις της ταυτότητας στις νέες μορφές δραματουργίας. Φεμινιστική, μεταφεμινιστική, μεταποικιοκρα-
τική, μετα-εθνική και queer δραματουργία.
6) «Ειδικές προσεγγίσεις στον Κινηματογράφο (Θεωρίες ταυτοτήτων)».
Σύγχρονες θεωρητικές προσεγγίσεις για την έννοια της
κοινωνικής, έμφυλης και πολιτισμικής ταυτότητας και η
χρήση τους στην ανάλυση, ερμηνεία και πρακτική του
κινηματογράφου. Συνοπτική περιγραφή των σημαντικότερων ιστορικών σταθμών στην εξέλιξη των φεμινι-
στικών θεωριών του πρώτου και του δεύτερου κύματος,
των σημαντικότερων κατευθύνσεων της μετααποικιακής
θεωρίας και των όψεων της queer θεωρίας. Οι παραπάνω
θεωρίες εξετάζονται ως μέθοδοι προσέγγισης και ερμηνείας της πολιτισμικής παραγωγής, ενώ έμφαση δίνεται
στην ανάπτυξη του φεμινιστικού και queer λόγου στον
ελληνικό χώρο.
7) «Ειδικές προσεγγίσεις στις Παραστατικές τέχνες ΙΙ
(Ζητήματα πρόσληψης, εφαρμοσμένο θέατρο)».
Ζητήματα φύλου, έθνους και πολιτικών ταυτότητας
στη σκηνική πρόσληψη του αρχαίου και του νεότερου
δράματος. Ιστορικές και θεωρητικές προσεγγίσεις. Θεωρίες της Διασκευής. Ζητήματα πολιτικών ταυτότητας στο
εφαρμοσμένο θέατρο. Χρήση και δημιουργία κειμένου
για παράσταση (από/για/με μια κοινότητα). Ποιητικές
της αναπαράστασης.
8) «Ειδικές προσεγγίσεις στις Παραστατικές τέχνες ΙΙΙ
(Χορός - Περφόρμανς - Εικαστική επιτέλεση - Μορφές
λαϊκού θεάματος - Θέατρο σκιών)»
Μεταδραματικές μορφές θεάτρου (ιστορία και θεωρία). Queer και φεμινιστική περφόρμανς.. Επιτελώντας
το έθνος. Μορφές δημοφιλούς θεάτρου (πολιτισμική
ανάλυση). Πολιτικές ταυτότητας στο θέατρο σκιών.
Πολιτικές ταυτότητας στον σύγχρονο χορό. Queer και
φεμινιστικός χορός.
Τα περιγράμματα των μαθημάτων είναι αναρτημένα στην ιστοσελίδα του ΠΜΣ (https://www.theaterst.
upatras.gr/?page_id=11189)
Με πρόταση της Συνέλευσης Τμήματος και έγκριση
της Συγκλήτου μπορεί να γίνεται τροποποίηση του προγράμματος των μαθημάτων και ανακατανομή μεταξύ
των εξαμήνων.
Παρακολούθηση μαθημάτων
Το εκπαιδευτικό έργο κάθε ακαδημαϊκού έτους διαρθρώνεται σε δύο (2) εξάμηνα σπουδών, το χειμερινό και
το εαρινό, έκαστο εκ των οποίων περιλαμβάνει τουλάχιστον δεκατρείς (13) εβδομάδες διδασκαλίας. Τα μαθήμα-
τα του χειμερινού εξαμήνου εξετάζονται στη χειμερινή
εξεταστική και του εαρινού εξαμήνου εξετάζονται στην
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 588/26.01.2024
εαρινή εξεταστική. Κατά την επαναληπτική εξεταστική
του Σεπτεμβρίου εξετάζονται τα μαθήματα του χειμερινού και εαρινού εξαμήνου. Σε περίπτωση κωλύματος
διεξαγωγής μαθήματος προβλέπεται η αναπλήρωσή του.
Η ημερομηνία και η ώρα αναπλήρωσης αναρτώνται στην
ιστοσελίδα του ΠΜΣ.
Η δήλωση των μαθημάτων, όπως προαναφέρθηκε,
είναι υποχρεωτική για κάθε εξάμηνο. Παραβίαση της
προθεσμίας εγγραφής ισοδυναμεί με απώλεια της δυνατότητας παρακολούθησης του τρέχοντος εξαμήνου. Σε
αυτή την περίπτωση, για τη συνέχιση της φοίτησης απαιτείται απόφαση της Συνέλευσης του Τμήματος, ύστερα
από πρόταση της Συντονιστικής Επιτροπής.
Η παρακολούθηση των μαθημάτων είναι υποχρεωτική
για τους μεταπτυχιακούς/ές φοιτητές/τριες. Το ανώτατο
όριο των απουσιών ανά μάθημα ορίζεται στο (20%) του
συνολικού αριθμού των διαλέξεων. Απουσίες σε ποσοστό μεγαλύτερο (του ανωτέρω) σε ένα μάθημα έχει ως
αποτέλεσμα ο φοιτητής να αποτυγχάνει στο συγκεκριμένο μάθημα. Σε αυτή την περίπτωση, ο φοιτητής επα-
ναλαμβάνει την παρακολούθηση του μαθήματος.
Αδικαιολόγητη απουσία από το μάθημα δεν επιτρέπεται. Δικαιολογημένες θεωρούνται οι απουσίες που
οφείλονται σε πρόβλημα υγείας (εφόσον τεκμαίρεται
από ιατρική βεβαίωση), σοβαρό προσωπικό πρόβλημα
(εφόσον τεκμαίρεται) ή σε λόγο ανωτέρας βίας.
Ο Μ.Φ. είναι υποχρεωμένος να παρουσιάσει την εργασία του σε μια πρώτη μορφή (είτε προφορική είτε προ-
φορική και γραπτή) κατά τη διάρκεια του μαθήματος.
Η τελική μορφή, στην οποία θα έχουν ληφθεί υπόψη
οι υποδείξεις που έχουν γίνει κατά την παρουσίαση,
παραδίδεται μέσω της Γραμματείας του τμήματος για
βαθμολόγηση μέχρι την 31η Ιανουαρίου για το Χειμερινό
Εξάμηνο και μέχρι τη 31η Μαΐου για το Εαρινό Εξάμηνο.
Οι εργασίες κάθε Εξαμήνου (Χειμερινού ή Εαρινού) της
επαναληπτικής εξεταστικής περιόδου του Σεπτεμβρίου
παραδίδονται μέσω της Γραμματείας του τμήματος για
βαθμολόγηση μέχρι την 15η Σεπτεμβρίου. Η Γραμματεία
ελέγχει την πιστή τήρηση του προηγούμενου όρου.
Ο Μ.Φ. είναι υποχρεωμένος σε ανελλιπή παρακολούθηση (χωρίς την υποχρέωση συγγραφής εργασί-
ας ή συμμετοχής σε εξετάσεις) τουλάχιστον ενός (1)
σεμιναρίου ή μαθήματος παραδόσεων προπτυχιακού
επιπέδου, με σκοπό την εφαρμογή ή συμπλήρωση των
γνώσεων που έχει αποκτήσει στα μεταπτυχιακά σεμινάρια. Ο αριθμός και τα συγκεκριμένα μαθήματα καθορί-
ζονται για κάθε φοιτητή ξεχωριστά από τη Συνέλευση
κατόπιν εισηγήσεως της Συντονιστικής Επιτροπής. Η
παρακολούθηση πιστοποιείται με σχετική βεβαίωση
των διδασκόντων στα συγκεκριμένα μαθήματα. Εναλλακτικά προς τα ανωτέρω σεμινάρια ή παραδόσεις μπορεί
να ορίζονται προς παρακολούθηση συναφείς κύκλοι
διαλέξεων που προσφέρονται ειδικώς για τον σκοπό
αυτό στο πλαίσιο του Π.Μ.Σ.
Τα μαθήματα πραγματοποιούνται στο Πανεπιστήμιο
Πατρών.
Βαθμολογία - Εξετάσεις - Ορισμός ΕΚ και ΤΕΕ
Η αξιολόγηση των μεταπτυχιακών φοιτητών και η
επίδοσή τους στα μαθήματα που υποχρεούνται να παρακολουθήσουν στο πλαίσιο του ΠΜΣ πραγματοποιεί-
ται στο τέλος κάθε εξαμήνου με γραπτές ή προφορικές
εξετάσεις ή με εκπόνηση εργασιών καθ’ όλη τη διάρκεια
του εξαμήνου. Ο τρόπος αξιολόγησης ορίζεται από τον
διδάσκοντα του κάθε μαθήματος. Η επίδοση σε κάθε
μάθημα αξιολογείται από τον/ους διδάσκοντα/ες και
βαθμολογείται με την ισχύουσα, για τους προπτυχιακούς φοιτητές, κλίμακα βαθμολογίας. Συγκεκριμένα, οι
βαθμοί που δίδονται, κυμαίνονται από μηδέν (0) μέχρι
δέκα (10) με διαβαθμίσεις της ακέραιης ή μισής μονάδας.
Προβιβάσιμοι βαθμοί είναι το 5 και οι μεγαλύτεροί του.
Η βαθμολογία των μαθημάτων κατατίθεται στη Γραμματεία του Τμήματος εντός είκοσι (20) ημερών από τη
λήξη της εξεταστικής περιόδου.
Τα αποτελέσματα της βαθμολόγησης των μαθημάτων κοινοποιούνται με ευθύνη του/της υπεύθυνου/ης
συντονιστή/τριας του μαθήματος στους/στις μεταπτυχιακούς φοιτητές/τριες δεκαπέντε (15) ημέρες μετά την
ημερομηνία εξέτασης ή στην περίπτωση που η αξιολόγηση γίνεται βάσει εργασιών, είκοσι (20) ημέρες μετά την
ημερομηνία παράδοσης των εργασιών.
Δεν επιτρέπεται η επαναληπτική εξέταση προκειμένου
ο/η φοιτητής/τρια να βελτιώσει τη βαθμολογία του σε
μαθήματα που έχει εξεταστεί επιτυχώς.
Για την απόκτηση ΔΜΣ κάθε μεταπτυχιακός/ή φοιτητής/τρια οφείλει να παρακολουθήσει και να εξεταστεί
επιτυχώς στο σύνολο των προσφερόμενων μαθημάτων
του ΠΜΣ και να εκπονήσει μεταπτυχιακή διπλωματική
εργασία, συγκεντρώνοντας έτσι 120 ECTS.
Σε περίπτωση αποτυχίας σε μάθημα ή ανεπαρκούς
παρακολούθησης λόγω απουσιών, ο/η μεταπτυχιακός/ή
φοιτητής/τρια είναι υποχρεωμένος/η να επαναλάβει την
παρακολούθησή του.
Ο/Η μεταπτυχιακός/ή φοιτητής/τρια διαγράφεται με
απόφαση της Συνέλευσης του Τμήματος, σε περίπτωση που αποτύχει δύο φορές στο ίδιο μάθημα ή σε πε-
ρίπτωση που αποτύχει σε δύο διαφορετικά μαθήματα,
χωρίς να λαμβάνεται υπόψη η επαναληπτική εξεταστική
περίοδος.
Σε περίπτωση δεύτερης αποτυχίας στο τελευταίο μάθημα, με το οποίο ο/η φοιτητής/τρια ολοκληρώνει τις
υποχρεώσεις του στο Π.Μ.Σ., μετά από αίτηση του/της
φοιτητή/τριας, δίνεται η δυνατότητα επανεξέτασής του
από Τριμελή Εξεταστική Επιτροπή η οποία θα ορίζεται
με απόφαση της Συνέλευσης του τμήματος. Από την επιτροπή εξαιρείται ο υπεύθυνος της εξέτασης διδάσκων.
Σε αίτηση που καταθέτει στη Γραμματεία του Τμήματος εντός προθεσμίας που ορίζεται κάθε έτος από τη
Σ.Ε., ο/η φοιτητής/τρια δηλώνει την περιοχή από την
οποία επιθυμεί να προέρχεται το θέμα της διπλωματικής εργασίας του (δραματουργία, παραστατικές τέχνες,
κινηματογράφος).
Για κάθε μεταπτυχιακό/ή φοιτητή/τρια ορίζεται από
τη Συνέλευση του Τμήματος ένα μέλος ΔΕΠ ως επιβλέπων καθηγητής (ΕΚ). Για την επιλογή του επιβλέποντος
καθηγητή λαμβάνεται υπόψη (χωρίς ωστόσο να είναι
δεσμευτική) η προτίμηση της επιστημονικής περιοχής
την οποία έχει δηλώσει ο/η φοιτητής/τρια και η ισομερής
κατανομή των διδακτικών βαρών μεταξύ των διδασκόΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 588/26.01.2024
ντων στο Π.Μ.Σ. Ο/Η επιβλέπων/ουσα καθηγητής/τρια
ορίζει χωρίς καθυστέρηση το ακριβές θέμα της εργασίας
και δίνει τις απαραίτητες οδηγίες στον φοιτητή για την
επεξεργασία του θέματος.
Η Σ.Ε. και ο Ε.Κ. έχουν την ευθύνη της παρακολούθησης και του ελέγχου της πορείας των σπουδών του μετα-
πτυχιακού φοιτητή. Για την εξέταση της μεταπτυχιακής
διπλωματικής εργασίας, ορίζεται από τη Σ.Τ. τριμελής
εξεταστική επιτροπή.
Η έγκριση της διπλωματικής εργασίας μπορεί να ληφθεί και με τη σύμφωνη γνώμη μόνο των δύο μελών της
ΤΕΕ, τα οποία και βαθμολογούν.
Σε περίπτωση αποτυχίας στην εξέταση της ΜΔΕ, ο/η
φοιτητής/τρια μπορεί να επανεξετασθεί για μια ακόμη
φορά, όχι νωρίτερα από τρεις μήνες, ούτε αργότερα από
έξι μήνες, από την προηγούμενη εξέταση. Σε περίπτωση
δεύτερης αποτυχίας ο/η φοιτητής/τρια διαγράφεται από
το Πρόγραμμα μετά από απόφαση της Συνέλευσης του
Τμήματος.
Για την απονομή του Δ.Μ.Σ., απαιτείται προαγωγικός
βαθμός σε όλα τα μεταπτυχιακά μαθήματα και στη ΜΔΕ.
Αν η εν λόγω προϋπόθεση δεν επιτευχθεί μέσα στην
προβλεπόμενη προθεσμία, ο μεταπτυχιακός φοιτητής
δικαιούται απλού πιστοποιητικού επιτυχούς παρακολούθησης των μαθημάτων, όπου έλαβε προαγωγικό βαθμό
και αποχωρεί.
Άρθρο 8
Μεταπτυχιακή Διπλωματική Εργασία
Σε αίτηση που καταθέτει στη Γραμματεία του Τμήματος εντός της οριζόμενης από τη ΣΕ. προθεσμίας ο/η
φοιτητής/τρια δηλώνει γενικά την περιοχή από την οποία
επιθυμεί να προέρχεται το θέμα της διπλωματικής εργασίας του (δραματουργία, παραστατικές τέχνες, κινηματο-
γράφος). Η Συνέλευση του Τμήματος ορίζει τον επιβλέποντα της διπλωματικής εργασίας. Για την επιλογή του/
της επιβλέποντος/ουσας καθηγητή/τριας λαμβάνεται
υπόψη (χωρίς ωστόσο να είναι δεσμευτική) η προτίμηση
της επιστημονικής περιοχής, την οποία έχει δηλώσει ο/η
φοιτητής/τρια και η ισομερής κατανομή των διδακτικών
βαρών μεταξύ των διδασκόντων στο Π.Μ.Σ., όπως προαναφέρθηκε. Η Συνέλευση του Τμήματος συγκροτεί την
τριμελή εξεταστική επιτροπή για την έγκριση της εργασίας, ένα από τα μέλη της οποίας είναι και ο επιβλέπων.
Ο/Η επιβλέπων/ουσα καθηγητής/τρια ορίζει χωρίς καθυστέρηση το ακριβές θέμα της εργασίας και δίνει τις
απαραίτητες οδηγίες στον φοιτητή για την επεξεργασία
του θέματος, όπως προαναφέρθηκε. Ο/Η μεταπτυχιακός/ή φοιτητής/τρια οφείλει να επισκέπτεται στο γρα-
φείο του τον/την επιβλέποντα/ουσα της εργασίας του
κατά τις ώρες συνεργασίας που έχουν ανακοινωθεί, να
τον ενημερώνει προσωπικά ανά τακτά χρονικά διαστήματα για την πρόοδο της έρευνάς του και να συζητά μαζί
του τα διάφορα προβλήματα που τυχόν ανακύπτουν. Η
έκταση της διπλωματικής εργασίας δεν μπορεί να είναι
μικρότερη των 50 και μεγαλύτερη των 80 σελίδων ηλεκτρονικού υπολογιστή, γραμμένη με στοιχεία 12 στιγμών
και με διάστημα 1.5, συνυπολογιζομένων των σημειώσεων, όχι όμως της βιβλιογραφίας, των ευρετηρίων, των
πινάκων, των παραρτημάτων κ.λπ. Το όριο αυτό μπορεί,
εάν επιβάλλεται από το θέμα, να τροποποιηθεί με τη
σύμφωνη γνώμη του επιβλέποντος.
Τροποποίηση θέματος ή αντικατάσταση μέλους της
Τ.Ε.Ε. γίνεται κατόπιν πρότασης του/της φοιτητή/φοιτήτριας ή του/της επιβλέποντα/πουσας προς τη Συνέλευση
του Τμήματος και εξετάζεται κατά περίπτωση. Αλλαγή
υπό την έννοια της μικρής τροποποίησης - συγκεκριμενοποίησης του τίτλου της διπλωματικής εργασίας χωρίς
αλλαγή του γενικού θέματος και του βασικού σχεδιασμού της μελέτης, δύναται να γίνει μετά την υποβολή
σχετικής αίτησης του/της μεταπτυχιακού φοιτητή/τριας
υπογεγραμμένη από τον/την επιβλέποντα/πουσα στην
Γραμματεία του Τμήματος.
Η διπλωματική εργασία πρέπει να υποβάλλεται εγκαίρως στον/ην επιβλέποντα/ουσα καθηγητή/τρια, ώστε
αυτός να έχει στη διάθεσή του/της σε κάθε περίπτωση
τουλάχιστον 30 ημέρες για τη διόρθωσή της και τη διατύπωση παρατηρήσεων.
Μέλη ή επιβλέποντες της τριμελούς εξεταστικής επιτροπής της Διπλωματικής Εργασίας ορίζονται εξ όλων
των κατηγοριών διδασκόντων όπως ορίζεται στο άρθρο 83 του ν. 4957/2022. Σε εξαιρετικές περιπτώσεις
απώλειας, αντικειμενικής αδυναμίας άσκησης καθηκόντων επίβλεψης ή σπουδαίου λόγου (ασθένεια, απουσία
στο εξωτερικό, κ.λπ.), είναι δυνατή η αντικατάσταση του/
της επιβλέποντα/ουσας ή μέλους της Τριμελούς Εξεταστικής Επιτροπής μετά από απόφαση της Συνέλευσης
του οικείου Τμήματος.
Ο μέγιστος αριθμός διπλωματικών εργασιών ανά διδάσκοντα είναι τρεις (3) για κάθε έτος μεταπτυχιακών
σπουδών.
Η διπλωματική εργασία, αφού έχουν ληφθεί υπόψη οι
διορθώσεις και οι παρατηρήσεις του/της επιβλέποντος/
ουσας καθηγητή/τριας, υποβάλλεται για κρίση στην τριμελή εξεταστική επιτροπή, σε τρία αντίτυπα, μέχρι την
15η Σεπτεμβρίου για το Εαρινό εξάμηνο και μέχρι την
15η Φεβρουαρίου για το Χειμερινό εξάμηνο κάθε ακαδημαϊκού έτους. Η ολοκληρωμένη διπλωματική εργασία
συνοδεύεται από δήλωση του/της μεταπτυχιακού/ης
φοιτητή/τριας, στην οποία θα δηλώνει υπευθύνως ότι:
(α) ακολούθησε πιστά όλους τους κανόνες της επιστημονικής δεοντολογίας, και (β) η εργασία του δεν απο-
τελεί προϊόν λογοκλοπής αλλά δικής του πρωτότυπης
έρευνας. Η διπλωματική εργασία πιστώνεται συνολικά
με 40 π.μ. (ECTS), οι οποίες κατανέμονται ισομερώς στα
τέσσερα Εξάμηνα του προγράμματος σπουδών. Πιο συγκεκριμένα, στα δύο πρώτα Εξάμηνα πιστώνονται 20
π.μ. (ECTS) (2x10=20) για τη συλλογή υλικού σχετικού
με τη διπλωματική εργασία, στο τρίτο εξάμηνο 10 π.μ.
(ECTS) για την έναρξη συγγραφής της εργασίας, ενώ
κατά το τελευταίο εξάμηνο πιστώνονται 10 π.μ. (ECTS)
για την ολοκλήρωση της συγγραφής της διπλωματικής
εργασίας.
Για να εγκριθεί η εργασία ο/η φοιτητής/τρια οφείλει
να την υποστηρίξει ενώπιον της τριμελούς εξεταστικής
επιτροπής. Μετά το πέρας της υποστήριξης της Διπλωματικής Εργασίας από τον/την μεταπτυχιακό/ή φοιτητή/
τρια, η τριμελής επιτροπή αξιολογεί και βαθμολογεί.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 588/26.01.2024
Η βαθμολόγηση της Δ.Ε. στηρίζεται στην αξιολόγηση
της επιστημονικής ποιότητας της εργασίας. Στοιχεία
που εκτιμώνται ιδιαιτέρως είναι η μεθοδολογική επάρκεια, η ικανοποιητική παρουσίαση των δεδομένων και
των προβλημάτων, η κριτική ικανότητα και η πρωτοτυπία (η τελευταία εφόσον υπάρχει, αλλά χωρίς αυτή να
είναι απαραίτητη), η βιβλιογραφική πληρότητα (στον
βαθμό που έχει αξιοποιηθεί) και η σωστή χρήση της
γλώσσας. Για την εξαγωγή του βαθμού υπολογίζονται
οι βαθμοί των τριών εξεταστών ως εξής: το 40% από
τον βαθμό του/της επιβλέποντα/ουσας, το 30% από
τον βαθμό του δεύτερου εξεταστή και το υπόλοιπο 30%
από τον βαθμό του τρίτου εξεταστή. Μετά την παρουσίαση, καταρτίζεται πρακτικό, το οποίο υπογράφεται
από την Τ.Ε.Ε. Για την καταχώριση της βαθμολογίας της
Δ.Ε., το πρακτικό παρουσίασης υποβάλλεται στον Διευθυντή του Π.Μ.Σ. και στη Γραμματεία του Τμήματος. Η
μεταπτυχιακή διπλωματική εργασία, εφόσον εγκριθεί
από την εξεταστική επιτροπή, αναρτάται υποχρεωτικά
στον προβλεπόμενο προς τούτο δικτυακό τόπο του
Πανεπιστημίου Πατρών.
Η εξεταστική επιτροπή μπορεί να ζητήσει: (1) ελάσσονες διορθώσεις, στις οποίες ο/η υποψήφιος/α ανταπο-
κρίνεται εντός χρονικού διαστήματος τριάντα ημερών.
Εφόσον αυτό ζητηθεί, η επιτροπή καταθέτει τον τελικό
βαθμό στη Γραμματεία χωρίς περαιτέρω εξέταση, (2)
μείζονος σημασίας διορθώσεις.
Στην περίπτωση (2) ορίζεται επανεξέταση του διορθωμένου κειμένου, οπότε εάν ο/η φοιτητής/τρια δεν
ανταποκριθεί επιτυχώς διαγράφεται ύστερα από αιτιολογημένη εισήγηση της τριμελούς εξεταστικής επιτρο-
πής και απόφαση της ΣΤ. Οι μεταπτυχιακές διπλωματικές
εργασίες εφόσον εγκριθούν από την εξεταστική επιτροπή, αναρτώνται υποχρεωτικά στον προβλεπόμενο προς
τούτο δικτυακό τόπο του Πανεπιστημίου Πατρών.
Για την εκπόνηση και συγγραφή της ΜΔΕ, ισχύουν οι
όροι συγγραφής και δημοσιοποίησης διπλωματικών εργασιών του Πανεπιστημίου Πατρών στο Παράρτημα 3
του παρόντος.
Η Μ.Δ.Ε. συντάσσεται στην ελληνική γλώσσα με περίληψη αυτής στην αγγλική. Υπάρχει δυνατότητα γραφής
εξ ολοκλήρου στην αγγλική γλώσσα, με απόφαση της
Συνέλευσης του Τμήματος, μετά τη σύμφωνη γνώμη του
Ε.Κ. και σχετική εισήγηση της Σ.Ε. του Π.Μ.Σ. Σε αυτή την
περίπτωση, θα υπάρχει εκτενής περίληψη αυτής στην
ελληνική γλώσσα.
Θέματα που αφορούν στη συγγραφή της Δ.Ε., όπως
π.χ. γλώσσα, γραμματοσειρά, οδηγίες για την περίληψη,
το περιεχόμενο, τη διάρθρωση και τον τρόπο παρουσίασης της εργασίας, ζητήματα βιβλιογραφίας, κ.λ.π., πα-
ρατίθενται στο Παράρτημα 2 του παρόντος κανονισμού.
Μετά την παρουσίαση - υποστήριξη της Μ.Δ.Ε., η Εξεταστική Επιτροπή συντάσσει και υπογράφει πρακτικό
Δημόσιας Παρουσίασης της Μ.Δ.Ε.
Για την καταχώριση της βαθμολογίας της ΔΕ, το πρακτικό παρουσίασης, υποβάλλεται στη Γραμματεία του
Τμήματος.
Δεν προβλέπεται η διενέργεια πρακτικής άσκησης στο
πλαίσιο του παρόντος ΠΜΣ.
Άρθρο 9
Λοιπές Υποχρεώσεις Μεταπτυχιακών Φοιτητών
Υποχρεώσεις και δικαιώματα μεταπτυχιακών
φοιτητών
Οι μεταπτυχιακοί/κές φοιτητές/τριες υποχρεούνται
να ανανεώνουν την εγγραφή τους στην αρχή εκάστου
διδακτικού εξαμήνου. Η ανανέωση γίνεται με αίτηση που
υποβάλλεται στην αρχή κάθε εξαμήνου, μέσα σε προθεσμίες που ορίζονται από τη Γραμματεία του Τμήματος.
Οι μεταπτυχιακοί/κές φοιτητές/τριες έχουν τις κάτωθι
υποχρεώσεις:
- Να παρακολουθούν ανελλιπώς τα μαθήματα του
ισχύοντος προγράμματος σπουδών.
- Να υποβάλλουν τις απαιτούμενες εργασίες μέσα στις
καθορισμένες προθεσμίες.
- Να προσέρχονται στις προβλεπόμενες εξετάσεις.
- Να υποβάλλουν στη Γραμματεία, πριν την αξιολόγηση της διπλωματικής τους εργασίας, υπεύθυνη δήλωση
ότι η διπλωματική εργασία δεν αποτελεί προϊόν λογοκλοπής ούτε στο σύνολο ούτε σε επιμέρους τμήματα
αυτής.
- Να σέβονται και να τηρούν τον Κανονισμό Μεταπτυχιακών Σπουδών, τις αποφάσεις των οργάνων του Π.Μ.Σ.,
του Τμήματος και του Πανεπιστημίου Πατρών, καθώς και
την ακαδημαϊκή δεοντολογία.
Οι μεταπτυχιακοί/κές φοιτητές/τριες έχουν όλα τα δικαιώματα και τις παροχές που προβλέπονται για τους
φοιτητές του Α’ κύκλου σπουδών, πλην του δικαιώματος
παροχής δωρεάν διδακτικών συγγραμμάτων. Το Ίδρυμα
υποχρεούται να εξασφαλίσει στους φοιτητές με αναπηρία ή/και ειδικές ανάγκες προσβασιμότητα στα προτει-
νόμενα συγγράμματα και τη διδασκαλία.
Οι μεταπτυχιακοί/κές φοιτητές/τριες καλούνται να
συμμετέχουν και να παρακολουθούν σεμινάρια, συζητήσεις, συνέδρια/ημερίδες με γνωστικό αντικείμενο συ-
ναφές με αυτό του ΠΜΣ, διαλέξεις ή άλλες επιστημονικές
εκδηλώσεις του ΠΜΣ κ.ά. Οι μεταπτυχιακοί/κές φοιτητές/
τριες δύνανται να ασκούν επικουρικό διδακτικό έργο
σε προγράμματα σπουδών πρώτου κύκλου με απόφαση αρμοδίου οργάνου του ΠΜΣ. Οι μεταπτυχιακοί/κές
φοιτητές/τριες εκδίδουν υποχρεωτικά ακαδημαϊκή ταυτότητα μέσω της Ηλεκτρονικής Υπηρεσίας Απόκτησης
Ακαδημαϊκής Ταυτότητας του Υπουργείου Παιδείας,
Θρησκευμάτων και Αθλητισμού.
Η Συνέλευση μετά την εισήγηση της ΣΕ, δύναται να
αποφασίσει τη διαγραφή μεταπτυχιακών φοιτητών εάν:
- Υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων όπως ορίζεται στον κανονισμό και δεν έχουν ολο-
κληρώσει επιτυχώς το πρόγραμμα,
- υπερβούν τη μέγιστη χρονική διάρκεια φοίτησης στο
ΠΜΣ, όπως ορίζεται στον παρόντα Κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
- δεν ανανέωσαν την εγγραφή τους ή δεν παρακολούθησαν μαθήματα για δύο (2) συνεχόμενα εξάμηνα
χάνουν αυτοδίκαια την ιδιότητα του μεταπτυχιακού
φοιτητή και διαγράφονται από τα μητρώα του Π.Μ.Σ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 588/26.01.2024
- αυτοδίκαια εάν οι μεταπτυχιακοί/κές φοιτητές/τριες
υποβάλουν σχετική αίτηση,
- δεν σέβονται και δεν τηρούν τις αποφάσεις των αρμοδίων οργάνων καθώς και την ακαδημαϊκή δεοντολογία.
Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος από τους/
τις μεταπτυχιακούς/ές φοιτητές/τριες.
Άρθρο 10
Απονομή και Βαθμός ΔΜΣ
Προϋποθέσεις Απονομής ΔΜΣ
Ο/Η μεταπτυχιακός/ή φοιτητής/τρια ολοκληρώνει τις
σπουδές του/της και λαμβάνει το δίπλωμα μεταπτυχιακών σπουδών, όταν εκπληρώσει όλες τις, υπό του Προ-
γράμματος και του Εσωτερικού Κανονισμού λειτουργίας
για τις Μεταπτυχιακές Σπουδές του Πανεπιστημίου Πατρών, προβλεπόμενες υποχρεώσεις. Ειδικότερα:
α) Περατώσει επιτυχώς με προαγωγικό βαθμό τα προβλεπόμενα μαθήματα,
β) αξιολογηθεί επιτυχώς κατά την δημόσια παρουσίαση της Μ.Δ.Ε.,
γ) εκπληρώσει όλες τις λοιπές υποχρεώσεις του/της.
Εάν οι εν λόγω προϋποθέσεις δεν επιτευχθούν μέσα
στην μέγιστη προβλεπόμενη διάρκεια σπουδών, ο/η
μεταπτυχιακός/κή φοιτητής/τρια διαγράφεται από το
Π.Μ.Σ. κατόπιν πράξης διαγραφής η οποία εκδίδεται
μετά από απόφαση της Συνέλευσης και κοινοποιείται
στον/στην ενδιαφερόμενο/η από τη Γραμματεία του
Τμήματος. Σε αυτήν την περίπτωση δικαιούται μόνον
απλού πιστοποιητικού επιτυχούς παρακολούθησης των
μαθημάτων, όπου έλαβε προαγωγικό βαθμό.
Υπολογισμός βαθμού ΔΜΣ
Ο τελικός βαθμός του Δ.Μ.Σ. προκύπτει από τον βαθμό
των μεταπτυχιακών μαθημάτων και τον βαθμό της Δ.Ε.,
σύμφωνα με απόφαση της Συνέλευσης του τμήματος ως
ακολούθως: Ο βαθμός του Διπλώματος Μεταπτυχιακών
Σπουδών (Δ.Μ.Σ.) προκύπτει από τον σταθμικό μέσο
όρο των μαθημάτων του Π.Μ.Σ. και της Διπλωματικής
Εργασίας (η στάθμιση γίνεται από τις πιστωτικές μονάδες των μαθημάτων και της διπλωματικής εργασίας) και
υπολογίζεται, με ακρίβεια δεύτερου δεκαδικού ψηφίου,
με τον ακόλουθο τρόπο: Ο βαθμός κάθε μαθήματος και
της διπλωματικής εργασίας πολλαπλασιάζεται με τον
αντίστοιχο βαθμό πιστωτικών μονάδων (ECTS) και το
άθροισμα των γινομένων διαιρείται με τον ελάχιστο
αριθμό πιστωτικών μονάδων που απαιτούνται για τη
λήψη του Δ.Μ.Σ.
Ο βαθμός του Δ.Μ.Σ. πιστοποιεί την επιτυχή αποπεράτωση των σπουδών του ΜΦ.
Στα απονεμόμενα Δ.Μ.Σ. αναγράφεται χαρακτηρισμός
Καλώς, Λίαν Καλώς, Άριστα, που αντιστοιχεί σε:
- «Άριστα» από 8,50 έως 10.
- «Λίαν Καλώς» από 6,50 έως 8,49.
- «Καλώς» από 5 έως 6,49.
Η απονομή των τίτλων Δ.Μ.Σ. εγκρίνεται από τη Συνέλευση του Τμήματος.
Απαραίτητα δικαιολογητικά
Για την απονομή Δ.Μ.Σ. οι Μ.Φ. οφείλουν να καταθέσουν στη Γραμματεία του Τμήματος:
1. Αίτηση για συμμετοχή στην απονομή διπλωμάτων
2. Τη Μ.Δ.Ε. σε ηλεκτρονική μορφή (αρχείο.pdf)
3. Βεβαίωση ηλεκτρονικής κατάθεσης της μεταπτυχιακής διπλωματικής εργασίας στη ΒΥΠ (αποθετήριο
Νημερτής)
4. Την ακαδημαϊκή τους ταυτότητα.
Τελετουργικό Απονομής ΔΜΣ
Φοιτητής/τρια που ολοκλήρωσε επιτυχώς τις μεταπτυχιακές σπουδές του, ορκίζεται σε δημόσια τελετή
ορκωμοσίας, ενώπιον του Πρύτανη ή του Αντιπρύτανη
ως εκπροσώπου του Πρύτανη και του Προέδρου του
Τμήματος, που γίνεται μετά τη λήξη εκάστης εξεταστικής
περιόδου, σε ημέρα και ώρα, που ορίζεται από τον Πρύτανη σε συνεργασία με τους Προέδρους των Τμημάτων.
Ο όρκος δεν αποτελεί συστατικό στοιχείο της επιτυχούς
περάτωσης των σπουδών, είναι όμως αναγκαία προϋπόθεση για τη χορήγηση του μεταπτυχιακού διπλώματος.
Για λόγους ανωτέρας βίας (π.χ. λόγοι υγείας, διαμονή ή
εργασία στο εξωτερικό, στρατιωτικές υποχρεώσεις) και
με αίτησή του προς τη Γραμματεία του Τμήματος του, ο/η
απόφοιτος μπορεί να ζητήσει τη χορήγηση του τίτλου
σπουδών χωρίς να συμμετάσχει στην τελετή ορκωμοσίας
ή να ζητήσει να συμμετάσχει σε επόμενη τελετή ορκωμοσίας. Η εξαίρεση από την υποχρέωση συμμετοχής σε
ορκωμοσία εγκρίνεται από τον Πρόεδρο του Τμήματος.
Πριν από την ορκωμοσία ή την απαλλαγή από αυτή, μπορεί να δίδεται στους αποφοίτους σχετικό πιστοποιητικό
για την επιτυχή περάτωση των σπουδών τους.
Άρθρο 11
Λογοκλοπή
Ο/Η μεταπτυχιακός/η φοιτητής/τρια υποχρεούται να
αναφέρει με τον ενδεδειγμένο τρόπο αν χρησιμοποίησε
το έργο και τις απόψεις άλλων. Η αντιγραφή θεωρείται
σοβαρό ακαδημαϊκό παράπτωμα. Λογοκλοπή θεωρείται
η αντιγραφή εργασίας κάποιου/ας άλλου/ης, καθώς και
η χρησιμοποίηση εργασίας άλλου/ης - δημοσιευμένης ή
μη - χωρίς τη δέουσα αναφορά. Η αντιγραφή οποιουδήποτε υλικού τεκμηρίωσης, ακόμη και από μελέτες του/
της ιδίου/ας του/της υποψηφίου/ας, χωρίς σχετική αναφορά, μπορεί να στοιχειοθετήσει απόφαση της Συνέλευ-
σης του Τμήματος για διαγραφή του/της. Στις παραπάνω
περιπτώσεις, η Συνέλευση του Τμήματος μπορεί να αποφασίσει τη διαγραφή του/της, αφού προηγουμένως του/
της δοθεί η δυνατότητα να εκθέσει, προφορικώς ή γραπτώς, τις απόψεις του/της επί του θέματος. Οποιοδήποτε
παράπτωμα ή παράβαση ακαδημαϊκής δεοντολογίας
παραπέμπεται για αντιμετώπιση του προβλήματος στη
Συνέλευση του Τμήματος. Ως παραβάσεις θεωρούνται
και τα παραπτώματα της αντιγραφής ή της λογοκλοπής και γενικότερα κάθε παράβαση των διατάξεων περί
πνευματικής ιδιοκτησίας από μεταπτυχιακό/η φοιτητή/
τρια κατά τη συγγραφή εργασιών στο πλαίσιο των μαθημάτων ή την εκπόνηση της διπλωματικής εργασίας.
Άρθρο 12
Φοιτητικές παροχές
Οι μεταπτυχιακοί/ές φοιτητές/τριες δύνανται να χρησιμοποιούν την υπάρχουσα υλικοτεχνική υποδομή του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 588/26.01.2024
Πανεπιστημίου, η οποία περιλαμβάνει χώρους διδασκαλίας
κατάλληλα εξοπλισμένους με σύγχρονα μέσα διδασκαλίας
και Η/Υ, τη Βιβλιοθήκη, και τις εγκαταστάσεις του Τμήματος.
Οι μεταπτυχιακοί/ές φοιτητές/τριες που δεν έχουν
άλλη ιατροφαρμακευτική και νοσοκομειακή περίθαλψη,
δικαιούνται πλήρους ιατροφαρμακευτικής και νοσοκομειακής περίθαλψης στο Εθνικό Σύστημα Υγείας (Ε.Σ.Υ.)
με κάλυψη των σχετικών δαπανών από τον Εθνικό Οργανισμό Παροχής Υπηρεσιών Υγείας (Ε.Ο.Π.Υ.Υ.) κατ’ ανά-
λογη εφαρμογή του άρθρου 33 του ν. 4368/2016 (Α’ 83).
Οι μεταπτυχιακοί/ές φοιτητές/τριες δικαιούνται δωρεάν σίτισης και στέγασης με βάση την ατομική και οικογε-
νειακή οικονομική τους κατάσταση και την εντοπιότητά
τους, καθώς και την έδρα του ΑΕΙ, και τις ειδικές συνθήκες που επικρατούν σε αυτό.
Οι μεταπτυχιακοί/ές φοιτητές/τριες λαμβάνουν διευκολύνσεις για τις μετακινήσεις τους σε όλη τη διάρκεια
του έτους και τα αναγκαία μέσα για την πολιτιστική τους
καλλιέργεια και ψυχαγωγία.
Φοιτητικές υποτροφίες και βραβεία
Το Π.Μ.Σ. δύναται να παρέχει έναν αριθμό υποτροφιών
βάσει ακαδημαϊκών κριτηρίων σε φοιτητές και φοιτήτριες πλήρους φοίτησης, σύμφωνα με απόφαση της Σ.Τ.,
στην οποία καθορίζεται το ύψος των υποτροφιών, τα
δικαιολογητικά, τα κριτήρια αξιολόγησης, η διαδικασία
χορήγησης υποτροφιών, οι υποχρεώσεις και τα δικαιώματα των υποτρόφων.
Οι υποτροφίες εγγράφονται στον εγκεκριμένο προϋπολογισμό του Π.Μ.Σ. Το Π.Μ.Σ. δύναται επίσης σε
έκτακτες περιπτώσεις να χορηγεί βραβεία σε φοιτητές
και φοιτήτριες με εξαιρετικές επιδόσεις, σύμφωνα με
κριτήρια και διαδικασία που θα προβλέπεται με απόφαση της Σ.Τ. (π.χ. στον/στην μεταπτυχιακό/η φοιτητή/
τρια, που έχει το μεγαλύτερο μέσο όρο στη βαθμολογία
του συνόλου των μαθημάτων του 1ου εξαμήνου ή προσφορά υπηρεσιών).
Υποτροφία δεν χορηγείται στην περίπτωση που ο/η
μεταπτυχιακός/ή φοιτητής/τρια λαμβάνει ήδη υποτροφία από άλλη πηγή.
Άρθρο 13
Παράρτημα Διπλώματος
Επιπλέον του τίτλου του Π.Μ.Σ., χορηγείται παράρτημα διπλώματος το οποίο είναι επεξηγηματικό έγγραφο
και δεν υποκαθιστά τον επίσημο τίτλο σπουδών ή την
αναλυτική βαθμολογία των μαθημάτων. Το παράρτημα
διπλώματος επισυνάπτεται στον τίτλο σπουδών και παρέχει πληροφορίες σχετικά με τη φύση, το επίπεδο, το
γενικότερο πλαίσιο εκπαίδευσης, το περιεχόμενο και το
καθεστώς των σπουδών, οι οποίες ολοκληρώθηκαν με
επιτυχία από το άτομο που αναγράφεται ονομαστικά στο
πρωτότυπο του τίτλου. Στο παράρτημα δεν γίνονται αξιολογικές κρίσεις και δεν υπάρχουν δηλώσεις ισοτιμίας ή
αντιστοιχίας ή προτάσεις σχετικά με την αναγνώριση του
τίτλου στο εξωτερικό. Το παράρτημα διπλώματος εκδίδεται αυτομάτως και χωρίς καμία οικονομική επιβάρυνση
στην ελληνική και στην αγγλική γλώσσα, και πρέπει να
πληροί τις προϋποθέσεις γνησιότητας που απαιτούνται
για τον χορηγούμενο τίτλο σπουδών. Η ημερομηνία έκδοσης του παραρτήματος δεν συμπίπτει υποχρεωτικά με
την ημερομηνία χορήγησης του τίτλου σπουδών, αλλά
δεν μπορεί ποτέ να είναι προγενέστερη από αυτή.
Άρθρο 14
Διοικητική Υποστήριξη - Υλικοτεχνική Υποδομή
Στο ΠΜΣ λειτουργεί Γραμματεία, η οποία ασκεί τα
καθήκοντα της διοικητικής υποστήριξής του και είναι
υπεύθυνη για την ομαλή, αποτελεσματική και εύρυθμη
λειτουργία του. Στην αρμοδιότητά της υπάγονται όλα τα
θέματα που έχουν σχέση με την διεξαγωγή της αλληλογραφίας, την τήρηση πρωτοκόλλου και αρχείου, την τή-
ρηση πρακτικών των συνεδριάσεων των συλλογικών οργάνων του ΠΜΣ, την κατάρτιση και τήρηση των μητρώων
και ατομικών φακέλων των μεταπτυχιακών φοιτητών,
την παρακολούθηση της φοιτητικής τους κατάστασης
(καταχώριση βαθμολογίας, κ.λπ.), τη χορήγηση βεβαιώσεων, πιστοποιητικών και άλλων τίτλων σπουδών στους
μεταπτυχιακούς φοιτητές, τις ορκωμοσίες, τις υποτροφίες, τις φοιτητικές ταυτότητες, κ.λπ. Το Τμήμα παρέχει την
απαραίτητη υλικοτεχνική υποδομή (αίθουσες διδασκαλίας, Εργαστήριο, Υπολογιστικό Κέντρο, Βιβλιοθήκη κ.λπ.)
για την διενέργεια των μαθημάτων του ΠΜΣ.
Άρθρο 15
Πόροι ΠΜΣ - Οικονομική Διαχείριση
1. Οι πόροι ενός Προγράμματος Μεταπτυχιακών Σπουδών (Π.Μ.Σ.) δύνανται να προέρχονται από: α) δωρεές,
χορηγίες και πάσης φύσεως οικονομικές ενισχύσεις, β)
κληροδοτήματα, γ) πόρους από ερευνητικά έργα ή προγράμματα, δ) ιδίους πόρους του Ανώτατου Εκπαιδευτι-
κού Ιδρύματος (Α.Ε.Ι.) και ε) τον κρατικό προϋπολογισμό
ή το πρόγραμμα δημοσίων επενδύσεων.
2. Η διαχείριση των πόρων των Π.Μ.Σ. του Α.Ε.Ι. πραγματοποιείται από τον Ειδικό Λογαριασμό Κονδυλίων
Έρευνας (Ε.Λ.Κ.Ε.) του Α.Ε.Ι ή από τον Ε.Λ.Κ.Ε. του Α.Ε.Ι.
που έχει αναλάβει τη διοικητική υποστήριξη του προγράμματος, σε περίπτωση διιδρυματικού ή κοινού Π.Μ.Σ.
3. Οι πόροι των Π.Μ.Σ. κατανέμονται ως εξής:
α) Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό
συμπεριλαμβάνεται το ποσοστό παρακράτησης υπέρ
του Ε.Λ.Κ.Ε. για την οικονομική διαχείριση των Π.Μ.Σ.
Με απόφαση του Συμβουλίου Διοίκησης που λαμβάνεται έως το τέλος Μαρτίου κάθε έτους αποφασίζεται
αν το υπόλοιπο ποσό μετά από την αφαίρεση της παρακράτησης υπέρ Ε.Λ.Κ.Ε. μεταφέρεται στον τακτικό
προϋπολογισμό ή διατίθεται για τη δημιουργία έργων/
προγραμμάτων μέσω του Ε.Λ.Κ.Ε. με σκοπό την κάλυψη
κατά προτεραιότητα των αναγκών Π.Μ.Σ. που λειτουργούν χωρίς τέλη φοίτησης και την κάλυψη ερευνητικών,
εκπαιδευτικών και λειτουργικών αναγκών του Α.Ε.Ι. Στα
έσοδα του Π.Μ.Σ. των περ. α) έως γ) της παρ. 1 πραγματοποιείται η παρακράτηση υπέρ Ε.Λ.Κ.Ε. που ισχύει για
τα έσοδα από αντίστοιχες πηγές χρηματοδότησης,
β) το υπόλοιπο ποσό των συνολικών εσόδων του
Π.Μ.Σ. διατίθεται για την κάλυψη των λειτουργικών δαπανών του Π.Μ.Σ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 588/26.01.2024
Άρθρο 16
Αξιολόγηση
Στο τέλος κάθε εξαμήνου πραγματοποιείται αξιολόγηση
κάθε μαθήματος και κάθε διδάσκοντος/ουσας από τους
μεταπτυχιακούς φοιτητές/τριες. Η αξιολόγηση γίνεται με
τη χρήση ειδικού εντύπου/ερωτηματολογίου αξιολόγησης
που συμπληρώνουν οι μεταπτυχιακοί φοιτητές/τριες. Το
ερωτηματολόγιο καλύπτει την αξιολόγηση του μαθήματος
και των διδασκόντων. Τα μαθήματα αξιολογούνται ως προς
το περιεχόμενο, τον τρόπο διδασκαλίας, το εκπαιδευτικό
υλικό, και το βαθμό συσχέτισής του με τις αρχές και τη φιλοσοφία του μεταπτυχιακού προγράμματος. Οι διδάσκο-
ντες αξιολογούνται ως προς τις γνώσεις και την ικανότητα
μετάδοσής τους στους φοιτητές, την προετοιμασία τους, τη
χρησιμοποίηση σύγχρονης βιβλιογραφίας, την προθυμία
τους να απαντούν σε ερωτήσεις, την έγκαιρη βαθμολόγηση και επιστροφή εργασιών και γραπτών εξετάσεων και
την τήρηση των ωρών διδασκαλίας του μαθήματος.
Το Π.Μ.Σ. αξιολογείται στο πλαίσιο της περιοδικής
αξιολόγησης/πιστοποίησης της ακαδημαϊκής μονάδας
από την Εθνική Αρχή Ανώτατης Εκπαίδευσης. Στο πλαίσιο αυτό αξιολογείται η συνολική αποτίμηση του έργου
που επιτελέστηκε από το Π.Μ.Σ., ο βαθμός εκπλήρωσης
των στόχων που είχαν τεθεί κατά την ίδρυσή του, η βιωσιμότητά του, η απορρόφηση των αποφοίτων στην
αγορά εργασίας, ο βαθμός συμβολής του στην έρευνα,
η εσωτερική αξιολόγησή του από τους μεταπτυχιακούς
φοιτητές/τριες, η σκοπιμότητα παράτασης της λειτουργίας του, καθώς και λοιπά στοιχεία σχετικά με την ποιό-
τητα του έργου που παράγεται και τη συμβολή του στην
εθνική στρατηγική για την ανώτατη εκπαίδευση (παρ. 1
του άρθρου 87 του ν. 4957/2022). Αν ένα Π.Μ.Σ. κατά το
στάδιο της αξιολόγησής του σύμφωνα με την ανωτέρω
παράγραφο κριθεί ότι δεν πληροί τις προϋποθέσεις συνέχισης της λειτουργίας του, η λειτουργία του ολοκλη-
ρώνεται με την αποφοίτηση των ήδη εγγεγραμμένων
φοιτητών σύμφωνα με την απόφαση ίδρυσης και τον
κανονισμό μεταπτυχιακών και διδακτορικών προγραμμάτων σπουδών.
Άρθρο 17
Ιστοσελίδα του Π.Μ.Σ.
Το Π.Μ.Σ. του Τμήματος Θεατρικών Σπουδών προβάλλεται στην ιστοσελίδα https://www.theaterst.upatras.
gr/?page_id=11189. Η ιστοσελίδα του Π.Μ.Σ. ενημερώνεται διαρκώς και περιέχει όλες τις πληροφορίες και ανα-
κοινώσεις του Προγράμματος και αποτελεί τον επίσημο
χώρο ενημέρωσης των φοιτητών και φοιτητριών.
Άρθρο 18
Μεταβατικές διατάξεις
Όσα θέματα δεν ρυθμίζονται από τον παρόντα Κανονισμό και τον εσωτερικό Κανονισμό των Π.Μ.Σ., ρυθμί-
ζονται με απόφαση της Συνέλευσης του Τμήματος.
Άρθρο 19
Παραρτήματα
ΠΑΡΑΡΤΗΜΑ 1
Δικαιολογητικά υποψηφιότητας στο ΠΜΣ
Οι υποψήφιοι υποβάλλουν προς τη Γραμματεία του
Τμήματος για κάθε ακαδημαϊκό έτος το αργότερο μέχρι
την 15η Σεπτεμβρίου τα εξής δικαιολογητικά:
α) Αίτηση συμμετοχής (ηλεκτρονικά),
β) αντίγραφο πτυχίου ή βεβαίωση περάτωσης σπουδών,
γ) πιστοποιητικό αναλυτικής βαθμολογίας.
δ) αναλυτικό βιογραφικό σημείωμα (αναφορά αναλυτικά σε σπουδές, διδακτική ή και επαγγελματική εμπει-
ρία, επιστημονική δραστηριότητα),
ε) αποδεικτικά ερευνητικής ή επαγγελματικής δραστηριότητας, (εάν υπάρχουν),
στ) τουλάχιστον δύο συστατικές επιστολές (Οι επιστολές πρέπει να υπογράφονται από μέλη ΔΕΠ του εκπαι-
δευτικού Ιδρύματος του υποψηφίου ή από μέλη ΔΕΠ
άλλων εκπαιδευτικών Ιδρυμάτων που είναι εξοικειωμένα
με την επιστημονική κατάρτιση του υποψηφίου).
ζ) αντίγραφο μεταπτυχιακού τίτλου (εάν υπάρχει),
η) δημοσιεύσεις σε περιοδικά με κριτές (εάν υπάρχουν),
θ) φωτοτυπία δύο όψεων της αστυνομικής ταυτότητας,
ι) αντίγραφο πιστοποιητικού μίας τουλάχιστον διεθνούς ξένης γλώσσας (αγγλική, γαλλική, γερμανική,
ιταλική). Η γνώση της ξένης γλώσσας πιστοποιείται με
κατάθεση σχετικού τίτλου επιπέδου C1 ή C2 (Αdvanced
ή Proficiency, DALF C1 ή DALF C2 ή Sorbonne C1 ή
Sorbonne C2, Kleines Sprachdiplom ή Mittelstufe
Deutsch, Celi 4 ή Celi 5 προκειμένου για αγγλική, γαλλική, γερμανική ή ιταλική αντίστοιχα κ.λπ.). Οι πτυχιού-
χοι πανεπιστημίων της αλλοδαπής, που το πρόγραμμα
σπουδών είναι στην αγγλική, γαλλική, γερμανική ή
ιταλική γλώσσα, απαλλάσσονται από την υποχρέωση
προσκόμισης πιστοποιητικού γλωσσομάθειας. Σε περίπτωση που δεν υπάρχουν οι ανωτέρω προϋποθέσεις
για τη γνώση της ξένης γλώσσας, θα πραγματοποιηθούν
γραπτές εξετάσεις κατά γλώσσα (μετάφραση ξενόγλωσσου επιστημονικού κειμένου) για να διαπιστωθεί ο ευ-
χερής χειρισμός της βιβλιογραφίας, την οποία διενεργεί
επιτροπή οριζόμενη από τη Συνέλευση του Τμήματος.
Οι αλλοδαποί υποψήφιοι οφείλουν να γνωρίζουν
επαρκώς την ελληνική. Η επάρκεια της ελληνομάθειας
πιστοποιείται όπως ορίζουν οι σχετικές διατάξεις.
Οι υποψήφιοι υποβάλλουν την αίτησή τους, συνοδευόμενη από όλα τα δικαιολογητικά που απαιτούνται
σύμφωνα με το ΠΑΡΑΡΤΗΜΑ 1, ηλεκτρονικά στο portal:
https://matrix.upatras.gr/sap/bc/webdynpro/sap/zup
s_pg_adm#
ΠΑΡΑΡΤΗΜΑ 2
Οδηγίες συγγραφής ΜΔΕ
Η διπλωματική εργασία πρέπει να είναι γραμμένη σε
ηλεκτρονικό υπολογιστή με πρόγραμμα Word και σε σελίδες Α4 με στοιχεία 12 στιγμών (10 στιγμών οι υποσημει-
ώσεις), ενώ το διάστιχο πρέπει και στις δύο περιπτώσεις
να είναι με διάστημα 1.5. Η γραμματοσειρά θα πρέπει να
είναι ενιαία για όλο το κείμενο. Ως προς τις παραπομπές
πρέπει να ακολουθούνται οι εξής συμβάσεις:
Ι. Παραπομπές σε θεατρικά έργα:
Σε θεατρικά έργα θα πρέπει να αποφεύγεται η χρήση
ρωμαϊκών αριθμών για πράξεις και σκηνές (π.χ. Σαίξπηρ, Ερρίκος IV 3.3.127-28· όχι: Σαίξπηρ, Ερρίκος IV, ΙΙΙ
iii 127- 28). Για τα νεότερα έργα θα πρέπει να προτιμάται
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 588/26.01.2024
η βραχυγραφημένη αναφορά στην έκδοση, της οποίας
τα πλήρη στοιχεία θα πρέπει να αναφέρονται είτε στην
πρώτη υποσημείωση είτε στη Βιβλιογραφία. Π.χ.: I. Καμπανέλλης, «Ο δείπνος» (= Θέατρο, ΣΤ’) 37-40.
ΙΙ. Βιβλιογραφικές παραπομπές σε δευτερογενείς πηγές. Είναι δυνατή η επιλογή μεταξύ δύο βασικών συστη-
μάτων:
(Α) Η παραπομπή γίνεται σύμφωνα με το σύστημα
«συγγραφέας-χρονολογία» (συνήθης εκδοχή: APA).
Π.χ.: Barton (2001) 118· Féral (1988) 350· Χατζηπανταζής
(2006) 37. Στο τέλος της εργασίας υπάρχει βιβλιογραφικός κατάλογος, στον οποίο η αναγραφή των τίτλων
γίνεται ως εξής: Barton, Anne (2001) “The London Scene:
City and Court”, στο: M. De Grazia και S. Wells (επιμ.), The
Cambridge Companion to Shakespeare, Καίμπριτζ, σελ.
115-128. Féral, Josette (1988) “La théâtralité. Recherche
sur la spécificité du langage théâtral”, Poétique 75, σελ.
348- 361. Helbo, André (2016) “Le son, le signe, la scène”,
Recherches sémiotiques/Semiotic Inquiry, 36, σελ. 255269. Turner, Victor (1982) From Ritual to Theatre: the
Human Seriousness of Play, Νέα Υόρκη. Χατζηπανταζής,
Θόδωρος (2006) Το Ελληνικό Ιστορικό Δράμα. Από το
19ο στον 20ό αιώνα, Ηράκλειο.
(Β) Η παραπομπή αναγράφεται την πρώτη φορά πλήρως και κατόπιν με ένδειξη «ό.π.» ή συντόμευση του τίτ-
λου (συνήθης εκδοχή: MLA): Barton, Anne. “The London
Scene: City and Court”, στο: M. De Grazia και S. Wells
(επιμ.), The Cambridge Companion to Shakespeare, Καίμπριτζ 2001, σελ. 115- 128. Féral, Josette. “La théâtralité.
Recherche sur la spécificité du langage théâtral”, Poétique
75, 1988, σελ. 348-361. Helbo, André. “Le son, le signe,
la scène”, Recherches sémiotiques/Semiotic Inquiry, 36,
2016, σελ. 255-269. Turner, Victor. From Ritual to Theatre:
the Human Seriousness of Play, Νέα Υόρκη 1982. Χατζηπανταζής, Θόδωρος. Το Ελληνικό Ιστορικό Δράμα. Από
το 19ο στον 20ό αιώνα, Ηράκλειο 2006. Τις επόμενες
φορές παραπέμπει κανείς στην πρώτη αναφορά, όπως
στα παρακάτω παραδείγματα: 11 Féral, ό.π. (σημ. 9), 350·
Turner, ό.π. (σημ. 9), 101. Εναλλακτικά μπορεί να μην χρησιμοποιεί κανείς την ένδειξη «ό.π.», αλλά να επαναλαμ-
βάνει μία ή δύο λέξεις του τίτλου. Π.χ.: 11 Féral, Josette.
“La théâtralité”, 350. Αν γίνεται αναφορά σε εκδοτικό οίκο
πρέπει να τίθεται κανονικά πριν τον τόπο έκδοσης (π.χ.
Χατζηπανταζής, Θόδωρος. Το Ελληνικό Ιστορικό Δράμα.
Από το 19ο στον 20ό αιώνα, Πανεπιστημιακές Εκδόσεις
Κρήτης, Ηράκλειο 2006).
ΠΑΡΑΡΤΗΜΑ 3
Όροι συγγραφής και δημοσιοποίησης μεταπτυχιακών
εργασιών στο Πανεπιστήμιο Πατρών
Κάθε τόμος με το κείμενο της εργασίας φέρει ευδιάκριτα στο πίσω μέρος της σελίδας τίτλου του τα ακόλουθα:
Πανεπιστήμιο Πατρών, Τμήμα Θεατρικών Σπουδών
[Όνομα Συγγραφέα]
© [έτος] - Με την επιφύλαξη παντός δικαιώματος
1. Ο/Η Μεταπτυχιακός/ή Φοιτητής/τρια (ΜΦ) -μέσα
από τη σχετική φόρμα κατάθεσης της εργασίας στο
Ιδρυματικό Αποθετήριο Νημερτής- εκχωρεί στο Πανεπιστήμιο Πατρών και στη Βιβλιοθήκη και Κέντρο Πλη-
ροφόρησης το μη αποκλειστικό δικαίωμα διάθεσής της
μέσα από το διαδίκτυο για σκοπούς συστηματικής και
πλήρους συλλογής της ερευνητικής παραγωγής του
Πανεπιστημίου Πατρών, καταγραφής, διαφάνειας και
προαγωγής της έρευνας.
2. Κάθε ΜΦ που εκπονεί τη μεταπτυχιακή εργασία του
σε Τμήμα του Πανεπιστημίου Πατρών, θεωρείται ότι έχει
λάβει γνώση και αποδέχεται τα ακόλουθα:
- Το σύνολο της εργασίας αποτελεί πρωτότυπο έργο,
παραχθέν από τον/ην ίδιο/α, και δεν παραβιάζει δικαιώματα τρίτων καθ’ οιονδήποτε τρόπο.
- Εάν η εργασία περιέχει υλικό, το οποίο δεν έχει παραχθεί από τον/ην ίδιο/α, αυτό πρέπει να είναι ευδιά-
κριτο και να αναφέρεται ρητώς εντός του κειμένου της
εργασίας ως προϊόν εργασίας τρίτου, σημειώνοντας με
παρομοίως σαφή τρόπο τα στοιχεία ταυτοποίησής του,
ενώ παράλληλα βεβαιώνει πως στην περίπτωση χρήσης αυτούσιων γραφικών αναπαραστάσεων, εικόνων,
γραφημάτων κ.λπ., έχει λάβει τη χωρίς περιορισμούς
άδεια του κατόχου των πνευματικών δικαιωμάτων για
την συμπερίληψη και επακόλουθη δημοσίευση του υλικού αυτού.
- O/Η ΜΦ φέρει αποκλειστικά την ευθύνη της δίκαιης χρήσης του υλικού που χρησιμοποίησε και τίθεται
αποκλειστικός υπεύθυνος των πιθανών συνεπειών της
χρήσης αυτής. Αναγνωρίζει δε ότι το Πανεπιστήμιο Πατρών δεν φέρει, ούτε αναλαμβάνει οιαδήποτε ευθύνη
που τυχόν προκύψει από πλημμελή εκκαθάριση πνευματικών δικαιωμάτων.
- Η σύνταξη, κατάθεση και διάθεση της εργασίας δεν
κωλύεται από οποιαδήποτε παραχώρηση των πνευματικών δικαιωμάτων του συγγραφέα σε τρίτους, π.χ. σε
εκδότες μονογραφιών ή επιστημονικών περιοδικών,
σε οποιοδήποτε διάστημα, πριν ή μετά τη δημοσίευση
της εργασίας, και πως ο συγγραφέας αναγνωρίζει ότι το
Πανεπιστήμιο Πατρών δεν απεμπολεί τα δικαιώματα διάθεσης του περιεχομένου της διπλωματικής ή μεταπτυ-
χιακής εργασίας ή της διδακτορικής διατριβής σύμφωνα
με τα μέσα που το ίδιο επιλέγει.
- Για τους παραπάνω λόγους κατά την υποβολή της
μεταπτυχιακής εργασίας ο/η ΜΦ υποβάλλει υπεύθυνη
δήλωση στην οποία δηλώνει ότι έχει λάβει γνώση και
γνωρίζει τις συνέπειες του νόμου και των οριζομένων
στους Κανονισμούς Σπουδών του ΠΜΣ και του Τμήματος
και στον Εσωτερικό Κανονισμό Λειτουργίας του Πανεπιστημίου Πατρών, καθώς και ότι η εργασία που καταθέτει
με θέμα «…» έχει εκπονηθεί με δική του ευθύνη τηρουμένων των προϋποθέσεων που ορίζονται στις ισχύουσες
διατάξεις και στον παρόντα Κανονισμό για τα πνευματικά
δικαιώματα.
3. Οι εργασίες δημοσιεύονται στο Ιδρυματικό Αποθετήριο το αργότερο εντός δώδεκα (12) μηνών. Η Συντο-
νιστική Επιτροπή ενός ΜΠΣ μπορεί να ζητήσει, μετά από
επαρκώς τεκμηριωμένη αίτηση του Επιβλέποντος καθηγητή και του/της ΜΦ, την προσωρινή εξαίρεση της δη-
μοσιοποίησης της εργασίας στο Ιδρυματικό Αποθετήριο,
για σοβαρούς λόγους που σχετίζονται με την περαιτέρω
πρόοδο και εξέλιξη της ερευνητικής δραστηριότητας,
εάν θίγονται συμφέροντα του ιδίου ή άλλων φυσικών
προσώπων, φορέων, εταιριών κ.λπ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 588/26.01.2024
Η περίοδος εξαίρεσης δεν μπορεί να υπερβαίνει τους τριάντα έξι μήνες (36) μήνες, εφόσον δεν συντρέχουν άλλα
νομικά κωλύματα. Επισημαίνεται ότι η κατάθεση της εργασίας γίνεται μετά την επιτυχή παρουσίασή της, σύμφωνα
με τα προβλεπόμενα στις εκάστοτε ισχύουσες διατάξεις, και πριν την απονομή του τίτλου σπουδών, αλλά η διάθεσή
της ρυθμίζεται από τη Βιβλιοθήκη ανάλογα με το σχετικό αίτημα.
ΚΑΤΑΘΕΣΗ ΚΕΙΜΕΝΟΥ ΓΙΑ ΤΗ ΒΙΒΛΙΟΘΗΚΗ ΚΑΙ ΤΗ ΝΗΜΕΡΤΗ
Η κατάθεση της εργασίας στις δομές της Βιβλιοθήκης και Κέντρου Πληροφόρησης (ΒΚΠ), σύμφωνα με τον Εσωτερικό Κανονισμό της Βιβλιοθήκης και Κέντρου Πληροφόρησης (Συνεδρίαση Συγκλήτου 382/20.04.05, αναθεώρηση
59/04.06.15), είναι υποχρεωτική για τους Μεταπτυχιακούς φοιτητές του Πανεπιστημίου Πατρών σε ηλεκτρονική μορφή. Με την κατάθεση της εργασίας η ΒΚΠ χορηγεί τις απαραίτητες βεβαιώσεις για τις Γραμματείες των Τμημάτων τους.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 588/26.01.2024
ƲƣƳƣƳƵƩƮƣ 4
ƲǒǝǕǖǑǐǓ ǕǀǕǌǐǓ ǅǊǑǌǟǍǂǕǐǓ ǍǆǕǂǑǕǖǘǊǂǋǟǎ ǔǑǐǖǅǟǎ
ǹȇǿĬȂȅȈ ȂǾȉȇȍȅȊ
ǻǿȆȁȍȂǹȉȅȊȋȍȃ: 000
ǼȁȁǾȃǿȀǾ ǻǾȂȅȀȇǹȉǿǹ
(ȁȅīȅȉȊȆȅ ȆǹȃǼȆǿȈȉǾȂǿȅȊ)
ȆǹȃǼȆǿȈȉǾȂǿȅ Ȇǹȉȇȍȃ
ȈȋȅȁǾ ǹȃĬȇȍȆǿȈȉǿȀȍȃ Ȁǹǿ ȀȅǿȃȍȃǿȀȍȃ ǼȆǿȈȉǾȂȍȃ
ȉȂǾȂǹ ĬǼǹȉȇǿȀȍȃ ȈȆȅȊǻȍȃ
ǻǿȆȁȍȂǹ ȂǼȉǹȆȉȊȋǿǹȀȍȃ ȈȆȅȊǻȍȃ
ǼǿǻǿȀǼȈ ȆȇȅȈǼīīǿȈǼǿȈ ȈȉǿȈ ȆǹȇǹȈȉǹȉǿȀǼȈ ȉǼȋȃǼȈ Ȁǹǿ ȉȅȃ ȀǿȃǾȂǹȉȅīȇǹĭȅ
(ǿȈȉȅȇǿǹ, ĬǼȍȇǿǹ, ȆȅȁǿȉǿȀǼȈ ȉǾȈ ȉǹȊȉȅȉǾȉǹȈ)
ȅ/Ǿ (ȅȃȅȂǹ Ȁǹǿ ǼȆȍȃȊȂȅ ĭȅǿȉǾȉǾ)……ȉȅȊ ……(ȆǹȉȇȍȃȊȂȅ ĭȅǿȉǾȉǾ)
ɅɈɉɍȻɃɉɍɃɇ/ȴȻɅȿɏɀȰɈɃɉɍɃɇ ɈɃɉ ɈɀȸɀȰɈɃɇ…..(ɈɀȸɀȰ ȰɅɃɌɃȻɈȸɇȸɇ)
ȉȅȊ ….(ȆǹȃǼȆǿȈȉǾȂǿȅ ǹȆȅĭȅǿȉǾȈǾȈ)
ǼȄ/ǼȀ (ȉȅȆȅȈ ȀǹȉǹīȍīǾȈ) ȅȇȂȍȂǼȃȅȈ/Ǿ
ȈȆȅȊǻǹȈǼ
ǼǿǻǿȀǼȈ ȆȇȅȈǼīīǿȈǼǿȈ ȈȉǿȈ ȆǹȇǹȈȉǹȉǿȀǼȈ ȉǼȋȃǼȈ Ȁǹǿ ȉȅȃ ȀǿȃǾȂǹȉȅīȇǹĭȅ
(ǿȈȉȅȇǿǹ, ĬǼȍȇǿǹ, ȆȅȁǿȉǿȀǼȈ ȉǾȈ ȉǹȊȉȅȉǾȉǹȈ)
Ȉȉȅ ȆǹȃǼȆǿȈȉǾȂǿȅ Ȇǹȉȇȍȃ
Ȁǹǿ ȂǼȉǹ ȉǾȃ ǼȆǿȉȊȋǾ ȅȁȅȀȁǾȇȍȈǾ ȉȍȃ ȆȇȅǺȁǼȆȅȂǼȃȍȃ
ȊȆȅȋȇǼȍȈǼȍȃ
ȉȅȊ/ȉǾȈ ǹȆȅȃǼȂǼȉǹǿ ȅ ǺǹĬȂȅȈ
……………(ȋǹȇǹȀȉǾȇǿȈȂȅȈ ȉȅȊ ǺǹĬȂȅȊ ǻȂȈ)
ǼīȀȇǿĬǾȀǼ ȈȉȅȊȈ ǻǿȆȁȍȂǹȉȅȊȋȅȊȈ ȉȅȊ ȆȇȅīȇǹȂȂǹȉȅȈ
ȂǼȉǹȆȉȊȋǿǹȀȍȃ ȈȆȅȊǻȍȃ
ȉǾȃ / ȈȉǿȈ ………(ǾȂǼȇȅȂǾȃǿǹ ȀǹȉǹĬǼȈǾȈ ȉǾȈ ȉǼȁǼȊȉǹǿǹȈ ǺǹĬȂȅȁȅīǿǹȈ)
Ǿ ǹȆȅȃȅȂǾ ǼȆǿȀȊȇȍĬǾȀǼ ȉǾȃ / ȈȉǿȈ ………….(ǾȂǼȇȅȂǾȃǿǹ ȈȊȃǼȁǼȊȈǾȈ ȈȉǾȃ ȅǿȆȅǿǹ ǼīȀȇǿĬǾȀǼ Ǿ
ǹȆȅȃȅȂǾ ȉȅȊ ǻȂȈ)
ȅ/Ǿ ȆȇȊȉǹȃǾȈ
ȅ/Ǿ ȆȇȅǼǻȇȅȈ ȉȅȊ ȉȂǾȂǹȉȅȈ              ȅ/Ǿ īȇǹȂȂǹȉǼǹȈ
ȉȅȊ ȉȂǾȂǹȉȅȈ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 588/26.01.2024
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 19 Ιανουαρίου 2024
Ο Πρύτανης
ΧΡΗΣΤΟΣ ΜΠΟΥΡΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 588/26.01.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200588.pdf | Tokens: 80686]